Penuh Misteri, Filem Hide And Seek Minako Bakal Menghantui Penonton

Peminat filem seram yang sudah lama menantikan filem yang penuh dengan misteri dan tanda tanya, ini ada hadiah terbaik untuk anda.

Sebuah cerita yang bakal menghantui hidup anda, akan mengeggarkan pawagam dengan filem Hide And Seek Minako yang boleh buatkan anda tidak berani bermain sorok-sorok lagi!

Filem lakonan Regina Rengganis, Miller Khan, Nicky Tirta, Wendy Wilson, Natasha Goot dan Gandhi Fernando, berlatar berlakangkan permainan yang popular di kalangan remaja iaitu permainan sorok-sorok.

Malannya, permainan ini bermula apabila sekumpulan sahabat baik mengadakan reunion di sebuah sekolah lama mereka dan ada salah seorang daripada mereka mencipta satu permainan tradisi Jepun iaitu Hitori Kakurenbo sebagai aktiviti reunion mereka.

Hitori Kakurenbo yang terkenal dengan permainan sorok-sorok sambil membawa satu anak patung Itchimatsu dari Jepun bernama Minako.

Hide & Seek Minako ini bertambah seram apabila permainan sorok-sorok yang luar biasa dengan ritual memanggil orang yang sudah meninggal ini mengubah suasana reunion mereka sehingga ada di kalangan mereka yang hilang.

Tanpa mengetahui kekesalan yang bakal menimpa, permainan yang dianggap sebagai keraian reunion itu dalam sekelip mata berubah tragis.

Persoalanannya dapatkah mereka menyelamatkan diri daripada bermain sorok-sorok dengan hantu? Dan berjayakah mereka keluar dari sekolah lama mereka yang penuh dengan misteri?

Nak tahu lebih lanjut cerita yang penuh dengan misteri ini, jangan lupa serbu pawagam berdekatan dengan anda pada 28 Februari ini.

Mampukah filem Hide & Seek Minako arahan Billy Christian ini menghilangkan suara anda dek kerana menjerit di dalam pawagam? Sama-sama kita tonton filem ini.


Alif Satar Kongsi Bakal Timang Anak Ketiga

Tahniah diucapkan kepada Alif Satar yang bakal menimang cahaya mata ketiga selepas isterinya, Shadila Halid disahkan hamil. Berita itu dikongsikan Alif sendiri di laman sosial, Instagram semalam.

“Jadi berita gembira dikongsikan, alhamdulillah we’re expecting our 3rd child, Alif minta doa anda semua agar kandungan ni sihat dan semuanya berjalan dengan lancar,” tulisnya lagi.

Menurut Alif, tekaan netizen mengenai isterinya hamil benar apabila dua hari lalu beliau memuat naik gambar bersama isteri yang sedang memegang kertas yang dipercayai gambar ultrabunyi kandungan.

Di ruangan komen, ramai membanjiri dan mengucapkan tahniah buat pasangan ini dan mendoakan agar mereka mendapat cahaya mata lelaki pula kali ini selepas kedua anaknya kini adalah perempuan.

Tahniah sekali lagi diucapkan kepada Alif dan isteri. Semoga perjalanan kehamilan kali ketiga ini dipermudahkan dan lancar. (rtky/w)


Wanita Tidak Kisah Ebby Yus Sakit, Ajak Kahwin

Melewati usia 55 tahun dan tidak pernah berkahwin, Ebby Yus memberitahu ada wanita yang mengajaknya untuk berkahwin walaupun dalam keadaan kesihatannya kini yang tidak baik.

“Walaupun dalam keadaan kesihatan kurang baik, masih ada wanita sudi mengajak saya berkahwin dengannya. Namun, soal perkahwinan tetap membabitkan dua hati dan untuk keadaan sekarang, saya sudah pasrah”

“Saya pernah mencubanya ketika usia masih muda dulu. Namun, siapalah kita. Sebagai manusia, saya hanya mampu merancang, kerana selebihnya tetap berbalik pada izin Allah SWT”

“Masih membujang pada usia adalah takdir saya. Tidak berkahwin bukanlah satu masalah, cuma dalam keadaan sekarang apabila berhadapan masalah kesihatan ia sedikit memberi kesukaran kepada saya,” katanya.

Menurut Ebby, rupa paras bukan menjadi ukuran beliau menolak pelawaan wanita itu untuk berkahwin. Namun Ebby tidak mendedahkan sebabnya dan meminta sebab itu hanya diketahui oleh beliau sendiri.

Terdahulu Ebby mendedahkan beliau disahkan menghidap penyakit buah pinggang dan jantung hingga menyukarkan beliau untuk bekerja lagi. Berita itu turut mendapat kunjungan bekas Perdana Menteri, Najib Razak. (rtky/w)


"Empat Kucing Mati Mengejut, Tulang Belakang Bengkak"

Penyanyi veteran, Shima mendedahkan sepanjang mengusahakan warung Teringin, beliau pernah terkena buatan orang sehingga menyebabkan kesihatannya terganggu dan tidak membuka perniagaannya.

“Saya bukan buka restoran besar, hanya berniaga warung tepi jalan. Kenapa ada yang dengki sangat? Awalnya, saya fikir mungkin kepenatan, saya sering tidak sihat, selain dihantui mimpi ngeri”

“Memang pada mulanya, saya tidak mempedulikan perkara itu. Tetapi, saya tidak sedap hati apabila empat kucing yang dipelihara sejak 10 tahun lalu sakit dan mati mengejut, sedangkan semuanya sihat sebelum ini”

“Lebih teruk, tulang belakang mula membengkak menyebabkan saya hanya terlantar. Tekak pula sentiasa mual, tetapi tidak muntah. Saya tidak larat bangun, tetapi saya tidak mahu melayan tekanan”

“Seorang teman baik ada membawa saya bertemu pengamal perubatan Islam. Alhamdulillah, sakit saya sudah berkurangan. Memang saya trauma kerana tidak sangka, sampai tahap ini orang sakit hati melihat saya berniaga,” jelasnya.

Disebabkan masalah kesihatan itu, Shima terpaksa menutup perniagaan selama tiga minggu dan menumpukan sepenuh perhatian untuk sembuh. Semoga Shima terus kuat melawan penyakitnya dan kembali berniaga. (rtky/w)


"Pendek Betul Skirt, Tiada Siapa Yang Bantah Ke?"

Semalam kumpulan K-Pop terkenal, Blackpink telah menggegarkan pentas Malaysia dalam satu konsert yang diadakan di Stadium Malawati, Shah Alam. Difahamkan lebih 8,000 peminat hadir menyaksikannya.

Namun dikala ramai yang teruja melihat persembahan lincah mereka, Abby Abadi menerusi entri terbaru di Instagram mempersoalkan kehadiran kumpulan itu yang tidak dibantah membuat persembahan.

Menurut Abby, penampilan kumpulan Kpop itu terlalu seksi dengan berskirt pendek. Dalam masa yang sama Abby meluahkan rasa hairan mengapa tiada pihak yang tampil membantah konsert mereka.

Selain itu, Abby juga turut membandingkan konsert penyanyi antarabangsa terkenal, Salena Gomez sebelum yang dibantah sekeras-kerasnya untuk datang ke Malaysia hingga membuat solat hajat di depan stadium.

Bagaimanapun kenyataan Abby itu menimbulkan rasa kurang senang peminat Kpop. Rata-rata mereka membangkitkan kisah silam Abby yang sebelum ini berpenampilan seksi seperti apa yang ditegurnya.

Bertelagah juga Abby dengan netizen di ruangan komen mengenai konsert Blackpink yang diadakan semalam. Dimaklumkan konsert mereka dijadualkan selama dua hari, jadi apa pula pendapat anda? (rtky/w)


"Ramai Gadis Mesej Sejak Hadiahkan Restoran Buat Ibu Bapa"

Ingin membalas jasa ibu dan bapa, Aiman Tino telah menghadiahkan sebuah restoran buat orang tuanya yang terletak di Kuala Kubu Bharu, Selangor. Difahamkan Aiman membelanjakan lebih RM20,000.

“Ayah dan ibu banyak berkorban untuk saya. Jadi, sekarang masanya untuk membalas jasa dan membahagiakan mereka. Menceburi perniagaan ini adalah persediaan masa depan kerana tak tahu apa akan berlaku di kemudian hari”

Bagaimanapun berita kejutan itu nampaknya berjaya ‘mencairkan’ hati ramai gadis di luar sana. Aiman mengakui menerima banyak mesej cinta daripada gadis diluar sana selepas memberi restoran tersebut.

“Saya tak fikir melakukannya untuk tarikan gadis. Banyak juga saya mendapat mesej di Instagram daripada peminat dalam kalangan gadis yang jatuh hati dan tertarik dengan keperibadian saya,” jelasnya lagi.

Namun Aiman memberitahu, dirinya tidak dapat membalas semua mesej berkenaan tetapi sangat menghargai sokongan peminat dalam perjalanan kariernya sejak dari dulu sehingga sekarang.

Dalam pada masa yang sama Aiman memberitahu beliau masih tidak bersedia untuk bercinta kerana usianya yang masih muda. Jadi buat para gadis diluar sana, jika ingin menambat hati Aiman kena tunggu sekejaplah. (rtky/w)


Mawar Rashid Hadir Graduasi Konvokesyen

Mungkin ramai yang tidak tahu, Mawar Rashid telah menyambung pengajian di peringkat Diploma di sebuah kolej swasta. Dan semalam dengan keadaan yang sarat hamil, Mawar hadir ke hari graduasi konvokesyennya.

“Alhamdulillah, ia menjadi kegembiraan berganda buat saya apabila menaiki pentas bukan berseorangan, sebaliknya bersama bayi dalam kandungan. Siapa sangka, saya berjaya menamatkan pengajian dalam keadaan sarat begini?”

“Lebih bermakna, kejayaan saya turut diraikan keluarga. Biarpun mengambil masa lebih lama untuk menamatkannya kerana urusan kerjaya dan mendirikan rumah tangga, keluarga serta suami banyak memberikan saya kekuatan”

Berjaya sampai ke tahap ini, kini Mawar memasang niat untuk menyambung pengajiannya ke peringkat lebih tinggi lagi. Malah Mawar juga ingin mempraktikkan ilmu perniagaan dalam bidang kosmetik.

“Bukan mudah sebenarnya, tetapi saya berazam untuk membuat ibu berbangga dengan kejayaan ini. Begitupun, saya memang memasang impian ke arah itu. Malah, saya kini turut mempraktikkan ilmu yang dipelajari dengan menjalankan perniagaan kosmetik,” jelasnya.

Tahniah buat Mawar yang mampu menamatkan pengajian biarpun sibuk menjadi isteri dan ibu kepada anak-anak tirinya. Dengan ini kami kongsikan beberapa gambar graduasi Mawar bersama keluarga. (rtky/w)


Anak Fasha Sandha Minta Adik Baru Dari Aidil Aziz

Baru baru ini Fasha Sandha berkongsikan sebuah video rakaman perbualan antara anaknya dan kekasih beliau, Aidil Aziz yang menunjukkan perbincangan antara mereka untuk memiliki baby baru dalam keluarga.

Nampaknya anak Fasha Sandha tidak sabar untuk melihat pasangan romantis ini untuk berkahwin dengan segera dan menimang cahayamata baru tidak lama lagi. Memang kelakar dan sweet permintaan anak Fasha Sandha ini.

A post shared by  Fasha Sandha (@fashasandha) on Feb 22, 2019 at 8:30am PST

Aidil Aziz yang mesra dengan panggilan Pak Ngah dikalangan anak anak Fasha Sandha turut melayan permintaan mereka yang mahukan adik segera dan berjanji akan menunaikan hajat mereka secepat mungkin.

Fasha Sandha dalam kemaskini terbaru menerusi Instagram turut berkongsikan gambar beliau dan Aidil Aziz menghadiri kursus kahwin sebagai persiapan untuk mendirikan rumah tangg bersama tidak lama lagi.

Khabarnya pasangan ini akan melangsungkan majlis perkahwinan pada penghujung Mac 2019 ini dan mereka bercadang untuk melangsungkan majlis secara sederhana. Fasha Sandha dan Aidil Aziz bertunang pada November tahun lalu. (rtky/m)


“Apa Yang Seronok Sangat Sebarkan Kematian Saya?”

Pelakon AR Badul meluahkan rasa kesal dengan penyebaran berita palsu tentang kematian beliau yang menjadi bualan ramai semalam. Berita palsu tersebut telah dikongsikan melalui aplikasi Whatsapp dan beberapa blog.

AR Badul mendakwa penyebaran berita palsu itu menyusahkan keluarga dan saudara mara yang risau sehingga ada yang sudah menempah tiket kapal terbang untuk menghadiri majlis pengkebumian beliau.

“Saya pun hairan, apa yang membuatkan mereka seronok sangat menyebarkan kematian orang? Perkara sebegini menyusahkan ahli keluarga, saudara-mara dan kawan lain yang mungkin enggan terlepas memberi penghormatan terakhir”

“Di pihak saya sendiri, ia tidaklah menjadi beban walaupun sejak pagi telefon berdering tanpa henti apabila masing-masing ingin mendapatkan kesahihan. Ada juga yang terpacul di depan pintu rumah. Alhamdulillah, saya masih diberikan peluang untuk terus bernafas, hari ini”

“Cuma, saya kasihan pada saudara-mara dari jauh yang sudah membeli tiket. Saya juga dimaklumkan, seorang ahli keluarga terdekat nyaris terkena serangan jantung kerana terkejut. Tolonglah, esok atau lusa kalau betul ada kematian, tiada siapa yang datang ziarah sebab takut tertipu,” ujarnya kepada Berita Harian.

Minggu lalu AR Badul telah dimasukkan Unit Rawatan Koronori (CCU), Institut Jantung Negara (IJN) akibat serangan jantung namun keadaannya semakin baik selepas pembedahan pemasangan stent.

Beliau memaklumkan sudah dibenarkan keluar hospital sejak Rabu lalu dan kini berehat di kampung isterinya di Pahang. (rtky/m)


"Saya Berharap Sangat Dapat Anak Lelaki"

Tahniah diucapkan kepada Nabil Ahmad yang bakal menimang cahaya mata ketiga selepas isterinya kini disahkan hamil tujuh bulan. Pada kehamilan kali ini, Nabil sangat mengidamkan bayi lelaki pula.

“Doktor belum beritahu jantina anak ketiga ini kerana saya mahu ia dirahsiakan sebagai kejutan nanti. Memang saya berasa debaran menanti detik kelahiran kali ini kerana sangat berharap dapat anak lelaki”

“Isteri pula tidak kisah sama ada anak lelaki atau perempuan. Saya juga bersyukur anak dalam kandungan isteri juga sihat selepas menjalani pemeriksaan baru-baru ini. Sepanjang hamil, isteri tidak mengalami sebarang alahan”

Mngenai perancangan keluarga pula, Nabil berhasrat untuk memiliki empat cahaya mata sekaligus melengkapkan keluarganya. Malah dengan pertambahan anak, Nabil menegaskan beliau perlu berkerja lebih keras.

“Bila ahli keluarga bertambah, saya berasa bimbang juga kerana kos hidup yang semakin meningkat. Justeru, saya perlu bekerja lebih keras lagi untuk memberi pendidikan yang terbaik buat anak,” jelasnya.

Untuk pengetahun kini Nabil sudah mempunyai dua cahaya mata, dimana anak perempuan pertama diberi nama Naira Mikayla berusia 7 tahun dan anak perempuan kedua, Leyla Medyna berusia 4 tahun. (rtky/w)


"Jangan Minta Saya Terus Bertudung Lepas Balik Umrah"

Baru saja pulang dari menunaikan umrah beberapa hari lalu, Ifa Raziah meminta agar netizen tidak memberinya tekanan untuk terus segera berubah. Bagi Ifa, memakai hijab merupakan urusannya dengan Tuhan.

BACA: Ifa Raziah Bengang Difitnah Skandal Dengan Bekas Kekasih Zarina Anjoulie

“Saya belum lagi bertudung penuh. Saya harap netizen tidak cepat menghukum sebab penghijrahan ini satu perkara yang besar. Saya tahu menutup aurat adalah satu tuntutan yang wajib. Namun banyak benda yang perlu saya fikirkan”

“Ia perlu datang dari hati dan bukan memenuhi permintaan sesiapa. Hidayah ini milik Allah dan doakan yang baik supaya urusan ke arah itu dipermudahkan. Saya percaya setiap berlaku pasti bersebab dan sudah tertulis”

Dalam masa yang sama, Ifa juga berharap agar netizen memberikannya masa agar dapat berhijrah secara perlahan-lahan dan tidak memandang serong kepada wanita yang tidak bertudung sebagai seorang yang jahat.

“Berhijrah memang mudah, tetapi untuk sentiasa istiqamah itu agak sukar. Jadi saya mohon diberikan masa untuk berubah secara perlahan. Janganlah pandang orang belum bertudung ini sebagai individu yang jahat,” katanya.

Menutup aurat itu satu kewajipan buat orang Islam, tapi tidak mengapalah jika Ifa mahu mengambil langkah perlahan untuk berhijrah. Asalkan penghijrahan itu kekal dan mendapat keredhaanNya. (rtky/w)


Misha Omar Puji Penyebar Fitnah Berani Mohon Maaf

Misha Omar berasa lega apabila isu fitnah terhadap dirinya diatas kemenangan di malam AJL33 selesai apabila individu kedua tampil bertemu dengannya dan membuat permohonan maaf.

“Alhamdulillah rasa lega sangat apabila isu ini selesai dan dapat berjumpa dua individu tersebut. Demi Allah saya tiada dendam dengan mereka dan mereka berdua menjadi hero kerana berani dan ikhlas bertemu saya,” jelasnya.

Menurut Misha, pertemuan bersama dengan dua individu terbabit adalah untuk mencari jalan penyelesaian dan tidak mahu memanjangkan isu ini. Dua individu penyebar fitnah itu dikenali sebagai Fairuz Azwan dan Zahar Bubu.

Misha yang ditemui dalam sidang media pertemuan dan permohonan maaf fitnah netizen berkata, beliau akan menarik balik laporan polis yang dibuat di Balai Polis Kota Damansara dalam masa terdekat.

Kagum betul dengan cara Misha mengendalikan kontroversi fitnah melibatkan dirinya. Mungkin cara Misha ini boleh menjadi inspirasi buat artis lain untuk bertemu empat mata dan menyelesaikan dengan baik. (rtky/w)


Zizan Razak Nafi Bakal Kahwin Tahun Ini

Baru- baru ini pelakon Zizan Razak telah memuat naik kapsyen dengan pertanyaan ‘nak berkahwin tahun ini ke tahun depan’ telah mengundang spekulasi dan pertanyaan di kalangan netizen serta peminat-peminatnya.

Bagaimanapun, pelakon ini memberitahu dia tidak mempunyai perancangan untuk berkahwin dalam masa terdekat ini.

“Saya bukan kata nak kahwin, tapi saya nak semua benda itu, berjalan dengan tenang, jangan ada paksaan. Kalau memang jodoh ia akan jadi sendiri. Saya tidak terlalu banyak cabaran untuk dihadapi.

“Lagipun saya belum mempunyai perancangan untuk berkahwin, status di Instagram itu hanyalah sekadar gurauan. Buat masa ini tiada yang istimewa, saya berkawan dengan semua orang,” katanya yang ditemui di Majlis Sidang Media Filem Bikers Kental 2.

Zizan sebelum ini juga pernah dikaitkan dengan pelakon Mira Filzah, namun kedua-dua pelakon ini tidak pernah membuat kenyataan mengenai hubungan tersebut. (rtky/h)


Farid Kamil Akui Penat Turun Naik Mahkamah

Tahun lepas menyaksikan Farid Kamil berhadapan dugaan besar apabila ditahan pihak polis dan berhadapan empat pertuduhan termasuk mendatangkan kecederaan kepada orang awam dan anggota polis.

Dalam temubual terbaru, Farid Kamil mengakui yang beliau terpaksa menangguhkan hasrat untuk menyambung pelajaran di luar negara bersama isterinya selain penat menjalani perbicaraan di mahkamah.

“Sekarang saya masih dalam perbicaraan. Kami telah memohon penangguhan tarikh memandangkan peguam bela yang mewakili saya dalam kes ini masih belum sembuh (selepas mengalami kemalangan). Saya amat berharap proses perbicaraan berjalan dengan lancar”

“Saya terlalu penat untuk melalui proses naik turun mahkamah. Malah, akibat kes ini banyak urusan peribadi dan kerjaya seni telah tergendala. Seperti ramai sedia maklum, saya dan Diana merancang untuk menyambung pengajian ke luar negara. Agenda ini akan tergendala sehingga proses perbicaraan selesai”

“Sekiranya gagal untuk mendapatkan pasport, saya terpaksa membenarkan Diana sahaja ke luar negara untuk meneruskan pengajian,” jelas Farid Kamil.

Beliau turut berkata yang mereka bercadang untuk menyambung pengajian di sebuah akademi seni di Los Angeles namun masih menunggu keputusan mahkamah berhubung status passport beliau. (rtky/m)


Jangan Ketinggalan Rebut Ang Pow Bernilai RM1,888,888 Di Minggu Terakhir Ini!

Walaupun Tahun Baru Cina baru sahaja berlalu. Namun bagi anda yang tidak dapat Ang Pow tu janganlah bersedih.

Boost App akan memberikan anda kejutan yang berganda untuk anda sentiasa kekal senyum sepanjang hari.

Boost App adalah satu aplikasi e-dompet mudah alih yang memudahkan anda untuk membayar tanpa tunai.

Promosi Ang Pow Shake daripada Boost App yang akan memberi peluang untuk anda memenangi wang tunai sehingga sehingga RM8,888 masih lagi berlangsung untuk minggu terakhir!

Anda harus rebut peluang ini untuk jadi sebahagian daripada 6,000 pemenang dalam seminggu. Pemenang akan diberi ganjaran pada hari Selasa yang berikutnya dan kali itu anda bolehlah shopping kaw-kaw.

Tapi ingat! hanya 8 pemenang sahaja setiap minggu yang bakal mendapat RM8,888, manakala selebihnya akan dapat Ang Pow yang bernilai RM888 (88 pemenang), RM88 (888 pemenang) dan RM8 sebanyak 5,388 pemenang.

Bagi anda yang mahu jadi sebahagian daripada pemenang Ang Pow Shake ini, jangan lupa untuk sentiasa kekal membeli belah menggunakan aplikasi Boost App!

Setiap perbelanjaan sebanyak RM30 akan dapat satu penyertaan untuk menangi Ang Pow. Lebih banyak anda belanja, lebih banyak penyertaan akan dapat.

Jadi, jika anda berbelanja sebanyak RM90 seminggu anda berpeluang dapat 3 penyertaan.

Bukan itu sahaja tahu, anda juga boleh dapat hadiah bonus. Senang sahaja caranya.

Jika anda membuat transaksi bayaran secara online (Scan and Pay) yang berbeza dalam aplikasi Boost seperti tambah nilai prabayar, bayar bill, bayar parkir, dan banyak lagi transaksi dalam Do More(baucar, pengangkutan, servis penghantaran makanan, derma anda boleh dapat 5 penyertaan BONUS!

Tapi jika anda mahu lebih banyak hadiah, nak-nak lagi anda yang suka bermain game sertai permainan Lucky Lion Match di aplikasi Boost untuk rebut lebih banyak hadiah menarik!

Hanya ikuti empat langkah permainan Lucky Lion Match seperti gambar di atas, team anda berpeluang bawa pulang ganjaran bernilai lebih RM165,000!

Sudahlah permainan semudah ABC, hadiah pula memang memukau habis! Jadi apa tunggu lagi jangan lepaskan permainan paling menarik ini untuk rebut hadiah.

Ingat! Pemainan Lucky Lion Match ini sehingga 28 Februari sahaja tahu. Rugi jika anda lepaskan peluang ini.

Bagi anda yang masih keliru dengan penggunaan Boost App dan ingin tahu dengan lebih lanjut layari laman Boost App ini.


"Sabar Ya Cik, Masa Awak Akan Tiba Nanti"

Terkenal dengan sikap lantang bersuara berkenaan sesuatu kontroversi sebelum ini, ada pihak seakan menganggap pergolakkan rumah tangga Sharnaaz Ahmad sebagai ‘terkena batang hidung sendiri’

Terkilan dengan pelbagai tuduhan, Sharnaaz sempat memberikan nasihat kepada ‘haters’, dimana setiap orang ada ujian tersendiri kesan dari kesilapan sebelum ini termasuk mereka yang mengecamnya.

Bagaimanapun, peminat yang turut sama bersimpati dengan dugaan yang menimpa Sharnaaz tampil memberikan kata-kata semangat dan meminta agar pelakon itu bersabar dengan kritikan.

Dalam kenyataan lain pula, Sharnaaz seolah meluahkan rasa hati dengan mengatakan beliau percaya masih ada sebilangan memandangnya dengan cara berbeza daripada sikap ego dan panas baran. (rtky/w)


Suhaimi Saad Soal Mengapa Graviti Tak Boleh Tarik Burung

Jika sebelum ini Suhaimi Saad tidak berpuas hati dengan penjelasan angkasawan negara, Dr Sheikh Muszaphar Shukor kerana tidak bersumpah berkenaan bentuk bumi, kini Suhaimi mempersoalkan tentang graviti pula.

Kenyataan itu disuarakan Suhaimi selepas menjawab teori seorang pensyarah fizik yang menjelaskan tentang teori bentuk muka bumi. Soal Suhaimi, jika graviti bumi boleh menarik air laut, mengapa tidak burung dan belon?

“Ni ada pulak pensyarah fizik mana entah nak bagi penjelasan kononnya. Tak payah la buang masa. Nampak sangat nak tumpang. Untuk pengetahuan tuan pensyarah, SS langsung tak percaya pada teori graviti tu”

“Kalau graviti bumi tu boleh tarik air laut yang berjuta juta tan tu, Kenapa graviti tu tak mampu menarik burung dan belon yang lebih ringan?
Pandai pulak graviti tu memilih benda eh,” tulisnya.

Dan seperti biasa, persoalan Suhaimi itu mengundang rasa marah netizen. Malah ada netizen dengan sinis menyindir tindakan Suhaimi tidak menghantar anak ke sekolah menyebabkan beliau berfikir begitu.

Melihatkan Suhaimi kerap memberikan kenyataan balas, mungkin Suhaimi sendiri seronok dengan perhatian yang diberikan. Jadi apa pula pendapat anda mengenai pandangan Suhaimi kali ini? (rtky/w)


"Suka Banget Lagu Ini, Tiap Hari Aku Dengerin"

Jika di laman YouTube lagu Di Matamu dendangan Sufian Suhaimi sudah mencecah lebih dari 53 juta tontonan, kini khabarnya lagu putus cinta itu sudah mulai viral di negara jiran, Indonesia pula.

Menerusi ruangan komen, ramai peminat Sufian dari Indonesia memaklumkan lagunya itu amat disukai di negara jiran. Bahkan ramai memuji alunan muzik lagu berkenaan hinggakan hari-hari mendengarnya!

Terdahulu persembahan lagu Di Matamu di malam AJL33 telah memukau mata peminat dengan persembahan yang begitu syahdu dan idea gimik yang hebat memaparkan props dari pelamin Elfira Loy.

Biarpun ramai yang mengkritik idea gimik yang digunakan Sufian, namun sejak hari pertama lagu Di Matamu berada di YouTube, lagu berkenaan telah mendahului tontonan paling ramai.

Untuk pengetahuan tidak ramai selebriti Malaysia yang mampu menembusi pasaran Indonesia, hanya sebilangan sahaja seperti Datuk Siti Nurhaliza, kumpulan Slam, Iklim dan Search. (rtky/w)


Sari Yanti Jalani Pembedahan, Bayi Henti Bergerak

Tiada angin tiada ribut, hari ini Jep Sepahtu memaklumkan isterinya Sari Yanti yang hamil tiga bulan, bakal menjalani pembedahan apabila anak kedua mereka yang berada dalam kandungan sudah tidak bergerak lagi.

Menerusi Instagram, Jep memaklumkan berita sedih itu kepada peminat mereka. Selain itu, Jep juga memohon doa dari peminat semua agar proses pembedahan yang akan diadakan harini berjalan lancar.

“Minggu lepas abah bawa Eya teman mama pergi hospital tengok adik. Adik Eya dah masuk 3 bulan dah. Masa check up haritu doctor bagitau adik eya tak bergerak lagi dah. Doakan mama eya selamat operation harini ya,” tulisnya.

Diruangan komen pula, ramai meninggalkan komen mendoakan pasangan ini agar segala urusan dipermudahkan. Ada juga yang turut berkongsi pengalaman, mengalami keguguran dalam perut seperti Sari.

Takziah diucapkan buat Jep dan Sari, semoga urusan pembedahan berjalan dengan lancar dan selamat segalanya. Harapnya Jep dan Sari tabah mengharungi dugaan yang diberikan kali ini. (rtky/w)


Nabila Razali Syukur Dapat Laksana Nazar

Berpeluang membawa kedua ibu bapa ke tanah suci, Mekah, Nabila Razali bersyukur dapat melaksanakan nazarnya yang ingin membawa ibu dan ayah menjalani ibadah umrah pada tahun ini.

Menurut Nabila, sebelum ini beliau pernah bernazar untuk membawanya kedua ibu bapanya ke Mekah jika diberikan rezeki membintangi watak utama dalam Hikayat Cinta Si Pematah Hati pada tahun 2017.

“Alhamdulillah selepas itu jadual pula tidak mengizinkan kerana terlalu sibuk. Sudah masuk dua tahun dan saya rasa tidak boleh tangguhkan lagi. Syukur ibadah dan semua urusan kami dipermudahkan”

Awal bulan lalu, menerusi Instagram Nabila memaklumkan bakal berangkat menunaikan ibadah bersama bapanya, Mohd Razali Mura dan ibunya, Shamsidah Abd Rahman selama dua minggu dan memohon kemaafan dari semua.

“Sepanjang dua minggu disana saya berasa sangat tenang. Perasaan gembira, sebak dan macam-macam lagi. Ia susah untuk digambarkan terutama bila tengok muka mak dan ayah,” jelasnya lagi. (rtky/w)


"Neraka Kirim Salam, Sakinah"

Nama Sharifah Sakinah bukanlah asing lagi dalam bidang fitness, terbaru beliau memuat naik beberapa gambar berpakaian dalam sukan bagi mempromosikan sebuah jenama besar sukan, Reebok.

Menerusi sekeping gambar yang dimuat naik, Sakinah sedang membuat satu pose sambil menggayakan pakaian dalam sukan lengkap. Tidak lama kemudian, penuh ruangan komen dibanjiri komen peminat.

Rata-rata mengecam tindakan Sakinah berpakaian yang didakwa tidak menunjukkan keperibadian orang Islam. Difahamkan netizen juga saling berbalah sesama sendiri apabila ada pihak mempertahankan Sakinah.

Namun apa yang menarik perhatian kami adalah satu komen oleh seorang indvidu yang sinis mengatakan neraka mengirim salam, tapi tidak lama kemudian Sakinah terus membalas salam tersebut dan minta jumpa disana.

Hampir tergelak kami membacanya namun sebagai orang Islam sememangnya tidak patut Sakinah berpakaian sedemikian. Tapi penampilan Sakinah dalam bidang fitness sememangnya begitu sejak dari dulu kan? (rtky/w)


Keluaran Huawei Nova 4 Yang Menawan Ini Melengkapkan Lagi Gaya OOTD Anda

Zaman sekarang ini ramai yang gemar berkongsi gambar Outfit of The Day (OOTD) di laman media sosial. Tapi bosan juga tengok gambar OOTD anda yang tidak menyerlah dan menarik itu.

Jika anda inginkan gambar OOTD anda meletop dan dapat beribu like pemilihan kamera pada telefon bimbit sangat penting tahu!

Dengan menggunakan Huawei Nova 4:The Pinnacle of Beauty ini pasti gambar anda setanding Hannah Delisha.

Anda pastinya ingin tahu kenapa gambar anda setanding selebriti pujaan ramai itu bukan? Mana tidaknya, Huawei Nova 4 ini dilengkapi dengan tiga lensa kamera belakang, dan satu lensa kamera hadapan.

Tiga lensa belakang adalah gabungan lensa utama 20MP, lensa ultra lebar 16MP (F2.2) dan lensa pengesan kedalaman 2MP (F2.4).

Bagi kamera hadapan, ia dipasang lensa 25MP yang terletak di dalam lubang di sudut atas skrin. Kamera hadapan juga dilengkapi dengan perfect angle selfie, video ringtone, AI video showreel yang menjaminkan gambar dan video yang menarik.

Nak-nak lagi, Huawei Nova 4 disokong dengan 300 jurutera yang mengambil masa dalam 12 bulan dalam R&D dengan 20,000 prototaip – mencapai lubang 20% lebih kecil daripada standard industri.

Cuba anda bayangkan jika kamera sehebat ini mana mungkin gambar mahupun video OOTD anda tidak meletop di media sosial.

Bukan sahaja tampil dengan sentuhan LCD, Huawei Nova 4 juga akan memberikan anda keselesaan apabila tiada lagi bahagian kamera hadapan yang menggangu anda untuk zoom gambar anda sepuas mungkin.

Jika dahulu skrin telefon anda akan berkongsi dengan kedudukan kamera hadapan kali ini dengan Nova 4 kamera hadapan akan diletakkan pada bahagian lapisan bawah skrin.

Meskipun, kamera hadapan tersembunyi rapi, tetapi anda jangan tak tahu kamera hadapan Nova 4 ini dilengkapi dengan sensor jarak cahaya di bahagian atas, pertunjuk LED dan juga micro-seam earpiece.

Senang cerita, walaupun kamera tersembunyi pada bahagian hadapan gambar anda akan super duper cantik jika diambil menggunakan Huawei Nova 4: The Pinnacle of Beauty.

Nak-nak lagi, Huawei Nova 4 yang tampil dengan skrin nirbingkai berlubang buat pertama kalinya dalam pengeluaran Huawei ini mempunyai saiz skrin sebesar 6.4-inci HD Penuh+ dengan paparan 2310×1080 pixel.

Huawei Nova 4 ini menggunakan cip Kirin 970 dan mempunyai RAM sebesar 8GB dengan storan dalaman kekal 128GB.

Bagi anda yang gemar selfie dengan rakan-rakan sambil kongsi OOTD ini pilihan terbaik anda. Sudahlah boleh simpan beribu gambar dalam telefon bateri pula sebesar 3,750mAh dengan menggunakan pengecas pantas 9V2A, melalui port USB-C.

Jangan anda tak tahu Huawei Nova 4 turut memiliki pengimbas capjari yang terletak di belakang, dan masih mengekalkan jek audio 3.5mm untuk sambungan fon kepala berwayar.

Nak lengkap lagi gambar OOTD anda Huawei Nova 4 ini tampil dengan pelbagai warna moden yang boleh memberikan lagi keceriaan pada gambar anda.

Terkini, Huawei Nova 4 kini telah pun berada di Malaysia pada 14 Februari lalu dan kini telahpun dijual di seluaruh negara.

Bagi anda yang suka bergambar tu jangan lupa dapatkan Huawei Nova 4 di semua outlet Huawei Brand mahupun pembelian dalam talian.


Shila Amzah Kongsi Berita Hamil Anak Pertama

Menerusi entri terbaru, Shila Amzah telah berkongsikan berita gembira kepada umum, dimana beliau kini sedang hamil cahaya mata pertama. Menurut Shila kini sudah tiba masanya untuk beliau kongsikan bersama peminat.

Dalam posting yang sama, Shila turut memberitahu keadaanya yang agak lemah pada awal kehamilan, berserta muntah yang teruk membuatkan beliau tidak aktif di media sosial kerana sibuk berehat.

Selain itu, Shila juga sempat berterima kasih kepada semua pihak yang berterusan mendoakan kesihatannya. Terdahulu Shila dan suami, Haris Elias selamat diijabkabulkan pada April 2018.

Tahniah diucapkan kepada pasangan ini yang bakal menyambut cahaya mata pertama tidak lama lagi. Semoga proses kehamilan Shila dipermudahkan segala urusan dan gembira menikmati pengalaman ini. (rtky/w)


"Baik Buruk Komen, Semua Kami Terima"

Seperti sedia maklum lagu terbaru Drama Band telah menimbulkan pelbagai reaksi dikalangan peminat. Dengan itu vokalis, Aepul tampil menjelaskan, video klip itu hanya berdasarkan penceritaan lagu berkenaan.

“Seperti yang kami lampirkan disclaimer di awal video, cerita ini hanya rekaan dan kalau ada yang terasa, bukanlah niat kami untuk menyakiti sesiapa. Mungkin hanya perasaan negatif dalam pandangan mereka yang buat mereka rasa begitu”

“Idea video klip itu berkisarkan kisah yang ingin disampaikan dalam lirik lagu itu. Berkenaan satu subjek yang merasa ditipu oleh subjek yang disukai, minati dan sayangi. Kami sampaikan rekaan cerita melalui mesej yang mudah difahami”

Biarpun beberapa rakan selebriti tampil menyelar karya lagu berkenaan yang didakwa mempersendakan, Aepul tidak berhasrat untuk menarik balik lagu Drama dan menerima segala baik buruk komen dari semua pihak

“Baik atau buruk komennya, kami terima. Video klip masih diteruskan. Bukan niat kami untuk viralkan, hanya berkongsi cerita melalui lagu. Mungkin mereka mencari peluang untuk menyakiti kami, kami terima,” jelasnya. (rtky/w)


Lana Nodin Rancang Adakan Majlis Kesyukuran Buat Billy

Selamat menjalani proses pembedahan di Institut Jantung Negara (IJN) Khamis lalu, Lana Nodin memberitahu anaknya, William Daud Mckienzie sudah berada dalam keadaan stabil dan memberi reaksi positif.

“Billy sudah buka mata dan boleh bernafas sendiri tanpa menggunakan alat bantuan pernafasan. Cuma, dia masih ditempatkan di unit rawatan rapi (ICU). Alhamdulillah, Billy memberikan maklum balas positif”

“Sejak semalam, saya sudah memberikannya susu badan meskipun menggunakan tiub. Dia juga sudah buang air besar. Insya-Allah, hari ini baru berjumpa doktor. Kalau semuanya okey, Billy akan dipindahkan ke wad biasa”

“Saya juga dimaklumkan jururawat bertugas, Billy sangat aktif. Kalau terjaga, dia nak ada orang berborak dengannya. Sebab, kebiasaannya saya memang suka ajak berborak dan dia akan ajuk semula”

Dalam masa yang sama, Lana turut berkongsi rasa sedih anak sulungnya, Gia Quinn McKienzie yang sering bertanyakan tentang keadaan Billy. Kongsi Lana lagi, Gia turut menangis apabila ditunjukkan gambar adiknya.

Tempoh hari anak kedua Lana yang berusia dua bulan terpaksa menjalani prosedur ‘baloon valvuloplasty’ akibat masalah injap sempit (aortic stenosis) sejak dilahirkan. Semoga anak Lana diberikan kesembuhan cepat. (rtky/w)


"Semoga Konsert Berlangsung Meriah Tanpa Saya"

Panas dihimpit pelbagai kontroversi kebelakangan ini, Suhaimi Saad memberitahu namanya telah digugurkan oleh pihak penganjur dan penaja konsert 4nomena yang bakal berlangsung pada 20 April depan.

“Disebabkan kontroversi-kontroversi yang melanda saya kebelakangan ini, pihak penganjur dan penaja konsert 4nomena telah pun menggugurkan saya daripada senarai nama artis yang akan membuat persembahan”

“Semoga konsert tersebut akan berlangsung dengan meriah dan jayanya walau tanpa kehadiran saya. Rezeki setiap kita telah pun Allah tentukan. Sabar dan redha adalah kemenangan sebenar. HasbiyAllah,” tulisnya.

Bagaimanapun pihak penganjur, KGM Event menjelaskan keputusan terbabit diambil setelah perbincangan daripada pihak Suhaimi dan juga turut dipersetujuinya. Malah ianya juga peluang untuk Suhaimi ‘berehat’.

Dalam masa yang sama, pihak KGM juga kesal dengan beberapa kenyataan Suhaimi sebelum ini yang menimbulkan provokasi dan rasa kurang senang pelbagai pihak. Semoga Suhaimi menerima keputusan ini dengan terbuka. (rtky/w)


"Harap Dapatlah Segala Perhatian Yang Dimahukan"

Khabarnya muzik video terbaru Drama Band bertajuk Drama mendapat kecaman dari pelbagai pihak. Menjadi mangsa salah satu watak yang diparaodikan, Heneesya Hanee meluahkan rasa bengang terhadap kumpulan itu.

Menurut Hanee, jiwanya masih tertekan dengan kontroversi kelab malam itu dan sedang memulihkan diri namun timbul pula muzik video yang sengaja mempersendakan maruahnya pula.

Malah Hanee turut berpesan dengan sinis kepada Drama Band agar ahli kumpulan itu mendapat segala perhatian yang diingini. Rata-rata ramai turut bersetuju dengan pendapat Hanee dan mengecam video berkenaan.

Dalam masa yang sama, ibu Hanee dalam satu kenyataan turut menyelar kumpulan itu dan mendakwa mereka sebagai batak isu kerana menggunakan kontroversi anaknya sebagai bahan jenaka dalam lagu.

Bagi sesiapa yang sudah menonton muzik video lagu Drama pasti tahu jalan ceritanya yang memaparkan paraodi beberapa kontroversi hangat di Malaysia termasuk Hanee, Haqiem Rusly, Nabila Razali dan Ernisha. (rtky/w)


"Lagi Banyak Cakap, Lagi Parah"

Pada ketika ini nama Suhaimi Saad sudah tidak perlu diperkenalkan lagi. Beberapa kenyataannya mengenai sains dan bumi membuatkan ramai pihak terkedu dan menimbulkan rasa kemarahan ramai pihak.

Turut mendapat perhatian rakan selebriti Suhaimi, Hafiz Hamidun yang tampil menasihati rakannya itu agar berhenti membuat kenyataan lagi. Menurut Hafiz, lebih banyak bercakap lebih banyak perkara tidak elok diperkatakan.

“Saya tak jadi bercakap pasal bumi bulat, saya terus suruh dia berhenti buat kenyataan. Lagi banyak kita bercakap, lebih banyaklah akan terdedah. Kalau yang baik tak apa juga, ini kalau benda tak baik, itu yang parah”

Manakala, Suhaimi yang menyedari teguran itu menghargai niat baik rakannya itu memberikan kata-kata nasihat. Jelasnya ketika Hafiz dilanda kontroversi dulu, beliau juga bertindak sedemikian.

“Dia sayang dan faham situasi serta cara kerja kami. Sebab kami memang berkawan rapat dan saya sangat menghargai perkara ini. Ketika Hafiz diuji dengan kontroversi dan fitnah, saya juga melakukan perkara yang sama,” kata Suhaimi.

Terdahulu Hafiz yang pada asalnya berniat untuk menghubungi Suhaimi kerana ingin membincangkan tentang kenyataan rakannya itu sebelum ini mengenai bumi bulat, akhirnya membatalkan hasratnya dan hanya menegur. (rtky/w)


Individu Fitnah Misha Omar Akui Terlalu Ikut Emosi

Seorang individu yang dikenali sebagai Zahar, tampil membuat permohonan maaf sacara terbuka kepada Misha Omar berhubung dengan kes fitnah menggunakan sihir ketika pertandingan AJL33 tempoh hari.

Individu berkenaan mengakui melakukan kesalahan tersebut kerana terlalu mengikut emosi apabila penyanyi kegemarannya tidak memenangi sebarang kategori dalam anugerah yang dipertandingkan itu.

“Saya sudah membuat kenyataan maaf secara terbuka di laman sosial atas kenyataan berunsur fitnah itu sehari sebelum sidang media yang dilakukan Misha Omar. Saya akui kesalahan itu dan menyesal dengan apa yang berlaku”

“Saya sudah menghubungi peguam Misha untuk permohonan maaf dan berjumpa dengannya secara peribadi. Sejujurnya saya berasa takut dan fikir macam-macam bila tahu kes menjadi besar. Saya fikir mana nak cari duit dan duduk di penjara jika didapati bersalah”

Individu yang yang juga peminat Siti Sarah memohon agar kesilapan yang dilakukannya itu tidak dikaitkan sama sekali dengan penyanyi itu. Bagaimanapun Zahar memberitahu video dan kenyataan itu sudah dipadam.

Manakala Misha pula dalam kenyataan lain meminta individu yang menuduhnya itu tampil bersemuka dengannya atau berdepan dengan undang-undang. Bagi Misha tuduhan itu mencalarkan reputasinya yang sudah 17 tahun dalam industri. (rtky/w)


Sharnaaz Ahmad Beri Bayangan Masalah Rumah Tangga?

Status rumah tangga Sharnaaz Ahmad dan Noor Nabila terus menjadi tanda tanya apabila pelakon itu menerusi entri terbaru seolah meluahkan rasa hati mengenai semangat dan jiwanya yang telah hilang.

Kebelakangan ini bertiup kencang khabar angin mengatakan rumah tangga Sharnaaz dan isteri sedang bergolak. Biarpun tidak diulas dengan jelas namun beberapa posting Sharnaaz mengundang persoalan.

Terbaru Sharnaaz memuat naik gambarnya berserta dengan kenyataan ‘memujuk hati’ mengenai semangat dan jiwanya yang telah hilang. Bagaimanapun ramai mengaitkan posting itu dengan keadaan rumah tangganya.

Di ruangan komen pula, netizen memberikan kata-kata semangat buat Sharnaaz. Bagaimanapun apa yang menarik perhatian, terdapat satu komen yang mendapat tanda ‘like’ daripada Sharnaaz.

Komen itu menulis bahawa rumah tangga sebaiknya dibina berasingan dari keluarga agar suami dan isteri dapat melayari kehidupan berdua dan elakkan penglibatan terlalu banyak dari ahli keluarga kedua pihak.

Sehingga kini kami juga tidak pasti apa masalah sebenar melanda rumah tangga Sharnaaz dan isteri. Namun tanda ‘like’ pada komen itu mungkin bayangan keadaan sebenar dilalui pasangan ini? (rtky/w)


“Gambar-Gambar Itu Bukti Saya Sudah Move On”

Sejak memenangi Persembahan Terbaik di AJL33 yang lalu, nama penyanyi Sufian Suhaimi menjadi buah mulut orang ramai. Kemudian, tersebar pula gambarnya dengan seorang wanita yang hangat diperkatakan.

Tidak mudah melatah dengan gosip tersebut, Sufian memberitahu tidak semua gambar yang tersebar itu betul dan setiap gambar ada penjelasannya. Kata Sufian lagi, foto tersebar itu adalah gambar-gambar lama.

“Tidak semua gambar itu betul. Kalau dilihat secara rasionalnya, gambar-gambar yang ada seperti orang biasa yang keluar berdua dan setiap gambar sebenarnya ada penjelasan.

“Kalau nak diperjelaskan mengenai satu tiket yang sebenarnya kita berenam ke Bali. Tetapi dua tiket yang keluar sebab saya minta tolong dia cetakkan tiket tersebut.

“Gambar-gambar semua adalah gambar lama yang dah disimpan, dan gambar itu dikeluarkan ketika nama Sufian Suhaimi disebut-sebut,” katanya kepada MHETV.

Dalam pada itu, Sufian menjelaskan hubungannya dengan wanita tersebut hanya sekadar teman biasa. Ujarnya lagi, tersebarnya gambar tersebut sekaligus membuktikan dirinya sudah move on dari kisah putus tunangnya.

“Kami sekadar berkawan dan kalau kita dapat lihat dari gambar-gambar itu mungkin kita boleh simpulkan disitu bahawa Sufian Suhimi sudah move on sebenarnya. Orang-orang yang masih tag nama-nama tertentu dekat gambar-gambar tertentu mereka yang ini yang tak move on,” katanya.


Dituduh Guna Sihir Menang AJL33, Misha Omar Lapor Polis

Memenangi Vokal Terbaik dan lagu nyanyiannya Sampai Bila mendapat tampat ketiga di AJL33 baru-baru ini, nampaknya ada pihak yang tidak senang di atas kejayaan penyanyi Misha Omar sehingga ada pihak yang menfitnahnya menggunakan sihir untuk menang.

Susulan tuduhan itu, Misha membuat laporan polis kerana fitnah tersebut menjejaskan reputasinya sebagai penyanyi. Menurut Misha, pada awalnya dia hanya menaggangap ianya satu gurauan, namun perkara itu semakin lama menjadi serius.

“Pada awalnya saya hanya ketawa sahaja apabila membaca komen orang menuduh saya menggunakan khidmat ‘Mak Esah (bomoh) untuk menang AJL.

“Tetapi lama-kelamaan ia semakin menjadi seirus sampai ada rakan-rakan dan peminat bertanya akan hal itu walaupun sekadar gurauan. Atas sebaba itu, saya rasa bertanggungjawab dan mencari kebenaran untuk diri sendiri,” katanya kepada mStar Online.

Dalam pada itu, Misha memberi tempoh selama tujuh hari kepada kesemua individu tersebut untuk tampil membuat permohonan maaf, namun jika enggan berbuat demikian pihaknya akan mengambil tindakan undang-undang terhadap penyebar fitnah.

“Saya teringin untuk bertentang mata dengan pelaku-pelaki terbabit selain ingin tahu apa salah saya kepada mereka dan dari mana mereka dapat cerita saya guna shir dan khurafat?

“Saya bukan nak minta ganti rugi atau saman tapi cukup kita bertemu untuk meminta maaf dan saya akan maafkan tanpa bersyarat juga. Pun begitu kalau dalam tempoh ini tiada seorang pun yang tampil maka akan adalah tindakan selanjutnya,” katanya.


“Tiada Sumpah Cuma Respon, Mungkin Doktor Tak Berapa Jelas”

Semalam kecoh di media sosial apabila bekas anggota kumpulan nasyid In Team, Suhaimi Saad apabila mencabar angkasawan negara, Dr Sheikh Muszaphar Shukor untuk bersumpah dengan nama Allah bahawa bumi itu bulat sfera.

Susulan itu, Dr Sheikh tampil memberi penjelasan mengenai bentuk sebenar bumi yang menjadi keraguan segelintir pihak yang mendakwa bumi itu berbentuk mendatar.

Menurutnya, sebagai angkasawan Islam kesembilan yang menerokai angkasa lepas, hatinya terdetik untuk menjawab mengenai persoalan tersebut dan menceritakan fakta sebenar.

“Bumi berbentuk sfera atau lebih tepat, berbentuk geosfera. Tidak seperti bola tetapi seakan-akan bentuk telur.

“Setiap manusia perlu ke angkasa lepas sekiranya mempunyai peluang. Pastinya kunjungan anda ke angkasa lepas akan mengubah perspektif anda tehadap kehidupan secara keseluruhannya. Anda pastinya akan percaya dengan ciptaan-Nya. Pengalaman tersebut sangatlah memukau dan menakjubkan.

“Sukar untuk mengubah persepsi mereka golongan ‘flat earth’. Tetapi apa yang saya kongsikan adalah pengalaman saya dan apa yang saya lihat. Dengan nama Allah semua ini datang dari hati saya,” tulisnya.

Bagaimanapun, Suhaimi Saad mendakwa angkasawan negara itu tidak menyahut cabarannya untuk bersumpah mengatakan bumi ini berbentuk sfera. Ujarnya lagi, Dr Sheikh hanya menyebut lafaz zikir apabila menegaskan bahawa bumi ini memang berbentuk sfera.

“Mungkin doktor tak berapa jelas apa yang ss maksudkan dengan sumpah. Walaupun sebenarnya saya dah tulis dengan jelas. Masya Allah..SubhanAllah dan In the name of Allah bukanlah lafaz sumpah itu zikir biasa.

“Takpalah. SS cuma cabar sahaja. SS tak paksa pun Dr sumpah. Mungkin Dr tak suka bersumpah. #husnuzon,” katanya.

Dalam pada itu, Suhaimi memberitahu  dia tidak akan menghentikan kajiannya dan akan terus berpegang pada fahamannya itu. Ujarnya lagi, dia juga tidak dapat menyampaikan dakwah kepada golongan ‘Flat Earth’ yang mempercayai bumi ini sebenarnya rata.


Zul Ariffin Jawab Isu Hubungan Dengan Gadis Ukraine

Setelah lama mengunci mulut mengenai kontroversi berkahwin dengan gadis Ukraine, Zul Ariffin tampil mengulas. Tidak menafikan, juga tidak mengiayakan, Zul meminta agar peminat mengandaikan saja hubungan mereka.

“Saya tak tahu nak cakap apa apabila dia mendakwa saya suaminya. Saya juga tidak boleh kata dia syok sendiri. Saya tidak mahu nafikan atau iyakan. Semua orang boleh beri tanggapan, tengok sajalah!”

“Saya rasa normal jika sebelum ini atau pada masa depan saya ada apa-apa hubungan. Saya tak kisah jika mereka hanya ingin mengambil tahu, tetapi jika untuk mengutuk dan mengecam, ia tidak baguslah”

“Namun, jika mereka tetap nak bercakap buruk mengenai perkara itu, ia tidak memberi kesan kepada saya. Saya tetap bangun pagi minum kopi dan makan nasi goreng seperti biasa,” jelasnya.

Pun begitu, Zul memberitahu jika suatu hari nanti beliau membuat keputusan untuk mendirikan rumah tangga, majlis tersebut tidak akan diadakan secara bermewahan dan ianya hanya ringkas sahaja.

Sebelum ini kisah percintaan mereka kembali panas apabila Tanya Glembotska memuat naik gambarnya bersama Zul yang sedang bercuti. Lebih panas lagi apabila gadis itu memanggil gelaran ‘suami’ kepada Zul.

Bagaimanapun sehingga kini Zul memilih untuk berdiam diri, tanpa mengulas panjang mengenai kontroversi ini. Tuan empunya badan tidak menafikan atau mengiyakan, jadi peminat buatlah andaian sendiri ya. (rtky/w)


"Selagi Boleh Jual Semua Nak Jual"

Tahun ini Anugerah MeleTOP Era (AME2019) kembali lagi, dan seperti tahun sebelumnya antara kategori yang dipertandingkan, kategori Anugerah Si Cilik MeleTOP yang mencalonkan anak-anak selebriti popular.

Bagaimanapun menerusi laman Twitter, ada pihak yang tidak senang apabila kategori berkenaan dipertandingkan. Selain katakan bodoh, mereka berpendapat penglibatan kanak-kanak seakan mengeksploitasi mereka.

Malah ada yang berpendapat anak-anak selebriti ini tidak perlu diberikan modal untuk publisiti murahan. Tidak kurang juga ada yang menyelar anugerah ini kerana seoalah memberi risiko kepada gejala pedofile.

Untuk tahun ini pula, antara percalonan untuk kategori Anugerah Si Cilik MeleTOP adalah, Lara Alana, Aishah, Jebat Jayden, Aqeef Anaqi dan ramai lagi. Jadi apa pula pendapat anda? (rtky/w)


HONOR View20: Kamera Terbaik Bawah RM2,000?

Apabila kami terima unit review untuk HONOR View20 baru baru ini, jujurnya ada bibit keraguan di hati kami tentang kualiti kamera yang hadir dengan peranti terbaru jenama HONOR ini selain kualiti keseluruhan secara amnya.

Untuk media gaya hidup dan hiburan seperti kami, spesifikasi yang hadir dalam peranti HONOR View20 ini bukanlah satu perkara penting dalam kegunaa seharian — apa yang kami tahu, buka telefon dan ambil gambar sahaja.

Dan itu sahaja yang anda perlu lakukan dengan HONOR View20, tidak perlu fikir panjang. Buka aplikasi kamera, halakan pada subjek anda dan anda akan dapat hasil gambar yang lebih dari memuaskan hati sendiri.

Untuk mereka yang mahu tahu tentang spesifikasi, HONOR View20 ini hadir dengan kamera utama di bahagian belakang yang mampu mengambil gambar pasa resolusi 48megapiksel dan turut dipadankan bersama sensor TOF 3D — yang salah satu fungsinya memberikan efek latarbelakang kabur (blur / bokeh).

Kamera ini pada asasnya akan mengambil gambar pada resolusi 12MP dan anda perlu ke tetapan kamera untuk menggunakan resolusi 48MP dan 2x zoom tidak boleh digunapakai pada resolusi tinggi ini.

Dalam perbandingan dengan kamera iPhone X (klik untuk besarkan imej), kami lebih suka dengan hasil dari kamera utama HONOR View20 yang memberikan lakaran awan lebih jelas walaupun gambar lebih gelap secara keseluruhan.

HONOR View20 memberikan sudut pandangn lebih luas berbanding iPhone X yang kami kira sebagai satu kelebihan jika anda suka mengambil gambar pemandangan — lebih lebih lagi jika mengambil gambar waktu malam.

Jika anda seorang yang suka mengambil gambar portrait, kamera HONOR View20 ini memang tidak mengecewakan apabila sensor TOF 3D yang hadir mampu mengasingkan latar belakang dan subjek dengan berkesan dan cantik.

Kami boleh jamin anda tidak perlu risau dengan perisian kamera HONOR View20 ini kerana dengan bantuan AI, gambar anda akan kekal jelas dalam suasana cahaya yang pelbagai.

Untuk menjawab persoalan sama ada HONOR View20 memberikan kualiti kamera terbalik untuk peranti di bawah RM2,000, kami berani untuk katakan ya. Mungkin anda boleh jumpa kamera yang lebih berkualiti dari Google Pixel 2 atau pun Huawei Mate 20 Pro, namun untuk harga yang ditawarkan HONOR View20 memberikan lebih dari kepuasan untuk naluri fotografi anda.

HONOR View20 kini ditawarkan pada harga RM1,999 untuk variasi 6GB RAM, 128GB storan dalaman selain bateri berkapasiti 4,000mAh dan kamera selfie 25MP bersama kamera utama 48MP. Maklumat lanjut di laman web rasmi HONOR Malaysia.


"Terima Kasih Kerana Mendoakan Kesihatan Anak Saya"

Diuji dengan ujian yang begitu besar kali ini, Lana Nodin memanjat rasa syukur selepas anaknya, William Daud McKienzie yang berusia dua bulan, selamat menjalani pembedahan di Institut Jantung Negara semalam.

BACA: Jantung Anak Terhenti 10 Minit, Lana Nodin Mohon Doa Orang Ramai

EKSKLUSIF : Melodi sekarang berada di IJN bersama Pelakon Lana Nodin & suami. ALHAMDULILLAH anak kepada pasangan ini telah selamat menjalani pembedahan. Sedikit ucapan dari Lana & suami. Laporan penuh saksikan di Melodi Ahad ini.

A post shared by  MELODI TV3 Official (@meloditv3) on Feb 14, 2019 at 1:21am PST

Khabar gembira berkenaan disampaikan sendiri oleh Lana, serta ditemani suaminya Daud McKienzie menerusi laman Instagram Melodi. Menerusi rakaman itu, Lana mengucapkan terima kasih kepada semua yang mendoakan anaknya.

“Alhamdulillah tadi anak saya baru sahaja keluar dari bilik pembedahan dan anak saya selamat. Alhamdulillah kerana doa-doa anda sema, anak saya selamat. Kali ini kami berdua sambut berita ni”

“Alhamdulillah syukur. Saya tak sangka ramai rakan artis, pihak media, rakan-rakan mendoakan anak saya. Saya tak sangka, tak pernah upload gambar anak saya tapi mereka sayang anak saya, terima kasih,” katanya sebak.

Terdahulu jantung anak Lana yang mempunyai masalah masalah injap (Aortic Stenosis) terhenti secara tiba-tiba selama 10 minit hingga pembedahan terpaksa ditangguhkan kepada semalam. (rtky/w)


“Biar Orang Cakap Izzue Dikongkong Isteri Daripada..”

Ini bukan kali pertama disoal tentang isteri yang juga merupakan pengurusnya, baru-baru ini Izzue Islam menjelaskan mengapa isterinya, Awin Nurin sentiasa bersamanya ke mana sahaja.

Izzus mengatakan dia tidak kisah jika ada mulut-mulut jahat mengatakan dia dikongkong oleh isteri kerana apa yang dilakukannya adalah untuk kebaikan bersama dan tidak mahu ada yang gosip tak sedap didengar dalam masa sama mengelakkan fitnah.

“Biarlah orang bercakap oh Izzue kena kongkong dengan Awin ataupun tak boleh apa-apa sebab isteri ada di sisi.

“Daripada masyarakat bercakap Awin tak ada, Izzue menggatal dengan perempuan. Mata orang, walhal saya ini tengah shooting. Yang melihat daripada jauh tak tahu hal sebenar.

“Maka daripada terjadi biarlah saya bawa Awin ke mana sahaja. Kalau orang nampak saya berjalan dengan perempuan lain, dan Awin ada, orang tahu saya tengah shooting,” katanya kepada Sinar Harian.

Bertuah Awin, bukan saja dapat suami kacak, setia pula tu. Semoga rumahtangga Izzue dan isteri akan kekal bahagia hingga ke Jannah selain dikurniakan cahaya mata yang comel bila sampai masanya nanti.


“Best Jadi Janda, Tak Halal Lagi Boleh Laga Hidung”

Ini bukan kali pertama foto Fasha Sandha bersama tunangnya, pelakon Aidil Aziz menjadi bualan netizen. Sebelum ini Fasha dikecam teruk apabila dia memuat naik gambar sedang dilambung oleh Aidil.

Namun, nampaknya baru-baru ini video yang dikongsikan oleh Fasha di Instagram sekali lagi menjadi perhatian ramai dan mengundang kecaman netizen. Ternyata video tersebut menimbulkan rasa kurang senang serta netizen yang berpendapat wajah Fasha dan Aidil terlalu rapat.

Rata-rata netizen mengecam tindakannya itu dengan mengatakan mereka baru saja bertunang tetapi seolah pasangan suami isteri.

Tidak kurang juga, ada netizen membuat spekulasi bahawa mereka sudah pun bernikah. Namun, ada yang mempersoalkan dakwaan tersebut dengan mengatakan jika benar mereka sudah bernikah kenapa perlu dirahsiakan kerana ia boleh mengundang fitnah.

Biarpun ramai yang mengecam, masih ada segelintir netizen memberikan teguran secara baik dengan menasihati Fasha agar menjaga tingkah laku dan batas pergaulan.

Mungkin Fasha Sandha sendiri boleh mengambil teguran yang diberikan jika kena pada gayanya, tapi apa yang dikatakan oleh netizen mungkin sekadar peringatan dan rasa sayang pada artis kesayangan mereka.


Suhaimi Saad Cabar Angkasawan Negara Bersumpah Bumi Bulat Sfera

Sebelum ini, kenyataan Suhaimi Saad mengenai saiz matahari dan bulan hampir sama besar dibidas oleh seorang wanita yang juga merupakan seorang doktor serta dikecam teruk oleh netizen.

Nampaknya bekas anggota kumpulan nasyid In Team itu sekali lagi mencetuskan kontroversi apabila mencabar angkasawan negara, Dr Sheikh Muszaphar Shukor untuk bersumpah dengan nama Allah bahawa bumi itu bulat sfera.

Ujarya lagi, jika angkasawan negara itu berani berbuat demikian, dia akan berhenti untuk membuat kajian berhubung hal tersebut dan akan menolong untuk berdakwah kepada golongan ‘flat earth’ yang percaya bahawa bumi ini sebenarnya rata.

Suhaimi juga turut meminta netizen untuk menunjukkannya dimana langit dunia seperti yang disebutkan di dalam surah Al-Mulk.

Dalam pada itu, Suhaimi memberitahu dia tidak teragak-agak untuk menyekat dan memadam komen netizen berhubung isu tersebut, malah turut manyamakan haters dengan lembu serta melabel mereka sebagai munafiq dan orang bodoh.

Terdahulu, Suhaimi Saad dikecam teruk kerana tidak menghantar anak ke sekolah. Malah Suhaimi juga pernah mencetuskan kontroversi kerana pendirian anti vaksin dan membuang ubat hospital.


“Kalau Kaki Sondol, Ingat Anak Tiri Nak Duduk Dengan Aku”

Sudah hampir tujuh tahun Faezah Elai mendirikan rumah tangga dengan pengarah Heykal Hanafiah, baru-baru ini pelakon itu meluahkan rasa berang apabila menerima mesej daripada netizen mempersoalkan layanan yang diberikan terhadap anak-anak tirinya.

Malah netizen tersebut turut mengelarnya kaki sondol dan menuduh Faezah tidak mempunyai hubungan baik dengan anak-anak tiri.

Menerusi Instagram, Faezah memberitahu dia tidak suka menunjuk kebahagiaan kepada umum dan mempunyai sebab tersendiri mengapa dia tidak memuat naik gambar bersama anak-anak tiri di media sosial.

“Received stupid DM semalam tapi sebab hakak tak suka nak viral-viral ni, hakak tulis sini supaya yang tak dak kerja tu ada bahan bacaan. My anak-anak tiri stay dengan hakak. Makan, pakai, sekolah aku yang buat sampai sekarang dah besar dah pon… It’s been 7 years now.

“Hakak tak kuasa nak amik video buat best tengah jaga anak-anak tiri pastu post kat media sosial and hadap pujian.

“I sacrifice my career for my 5 kids, kalau hakak kaki sondol, hang ingat anak-anak tiri nak dok lagi ngan aku ke woi!!

“Ampa ingat mak depa nak bagi ke stay ngan mak tiri dari kecik kalau aku ni kononnya kaki sondol? Mak mana yang nak bagi anak-anak dia dok dengan mak tiri kalau mak tiri mcm setan?,” tulisnya.

Dalam pada itu, Faezah memberitahu dia tidak menyalahkan netizen kerana mereka tidak tahu tentang perkara sebenar. Enggan ambil pusing dengan pendangan negatif netizen, menurut Faezah apa saja yang dia lakukan untuk keluarganya adalah kerana Allah.

Untuk rekod, Faezah berkahwin dengan Heykal Hanifah pada September 2011 dan turut menjaga tiga anak tirinya, Luqman Hakim, Sarah dan Luq Adam.


“Kaya Tapi Setia, Lelaki Sengkek Sibuk Cari Betina Lain”

Bukan mudah untuk berjaya dan boleh dikatakan usahawan kosmetik Datuk Aliff Syukri sering menjadi sumber inspirasi buat mereka diluar sana untuk sukses dalam dunia perniagaan sama sepertinya.

Sememangnya kekayaan Aliff Syukri tidak dapat disangkal lagi apabila memiliki rumah bernilai RM32 juta dan baru-baru ini beliau membelanjakan sehingga ribu ringgit untuk para pekerjanya.

Jika diikutkan, Aliff Syukri terlebih daripada mampu jika dia mahu beristeri empat, namun ramai yang mengagumi pengasas D’herbs ini yang tetap setia pada isterinya.

Baru-baru ini, Aliff Syukri ada menyatakan akan menghadiah RM5 juta kepada isterinya jika melahirkan dua lagi cahaya mata perempuan. Perkongsian itu mendapat perhatian netizen yang memuji sikap Aliff Syukri yang sentiasa menghargai isteri.

Malah netizen turut mengatakan Aliff tetap setia dengan isteri walaupun dilimpahi dengan kemewahan dan mungkin kerana itu hidupnya sentiasa dimurahkan rezeki. Kata netizen lagi, ini barulah contoh seorang lelaki dan suami yang baik.

Bertuah Datin Nurshahida dapat suami seperti Aliff Syukri. Semoga rumah tangga pasangan ini akan kekal bahagia hingga ke akhir hayat.


Uqasha Senrose Tidak Letak Syarat Pangkat Pada Jodoh

Sejak hubungan terdahulu sehingga kini, hati Uqasha Senrose nampaknya masih belum terisi. Menjawab soal jodoh, Uqasha memberitahu dirinya tidak menetapkan sebarang syarat dan pangkat pada lelaki itu.

“Saya tak memilih siapa pasangan saya. Kalau saya suka tu mesti ada sesuatu yang istimewa tentang dia. Saya tak ada pun macam, oh lepas ni ni target dia pilot lah, businessman lah, anak rajalah, tidak sekali”

Menurut Uqasha, fokusnya kini lebih tertumpu kepada soal kerjaya dan keluarga agar apa yang dihajati tercapai. Namun Uqasha berharap bakal suaminya seorang yang tetap bersamanya dan menerima kekurangan yang ada pada dirinya.

“For now, Qasha fokus pada karier dan keluarga. Jodoh tu, kalau boleh tidaklah dalam masa terdekat. Tapi macam sekarang ni tak perlulah nak report pada sesiapa jadi buatkan kerja lagi senang,” jelasnya.

Dalam masa yang Uqasha tidak kisah andai jodoh adik-adiknya, Nelydia dan Raysha sampai dahulu sebelumnya. Soal jodoh siapalah kita mahu menghakiminya, nanti kalau ada jumpalah tu! (rtky/w)


"Berhati-Hati Pilih Kawan, Orang Sekeliling"

Pernah terpalit dengan kontroversi panas sebelum ini, Ismail Izzani seakan memahami apa yang dilalui rakan sesama artis kini yang terlibat dengan pendedahan foto mesra. Ini pesan Ismail buat rakan selebriti.

“Sebagai selebriti memang akan ramai yang mencari salah kita. Walaupun saya sendiri pernah mengalaminya namun pada masa hadapan saya sendiri tidak tahu apa pula orang akan cari kesalahan saya”

Sebelum ini Ismail mengakui sering memilih kelab malam untuk mencari keseronokkan dunia namun setelah insiden yang berlaku tempoh hari telah mematangkan dirinya sehingga kini.

“Apa boleh saya kongsi, mereka perlu lebih berhati-hati memilih rakan dan mempercayai orang di sekeliling. Sebelum ini saya tidak matang dan selalu berfikir pergi kelab malam itu satu-satunya cara untuk berseronok,” katanya.

Terdahulu Ismail dikecam teruk apabila gambar beliau berpelukkan dengan Zarina Anjoulie di kelab malam tersebar. Malah Zarina turut mendakwa Ismail berhutang dengannya gara-gara menyewa bilik hotel pada malam itu. (rtky/w)


“Ternyata Wanita Yang Paling Comel Adalah Janda”

Meskipun sudah mempunyai dua orang cahaya mata, namun Fasha Sandha masih lagi kekal jelita seperti anak dara. Sejak bergelar tunang kepada pelakon Aidil Aziz, semakin berseri-seri wajah Fasha Sandha. Bukan itu saja, Fasha juga kelihatan semakin langsing.

Baru-baru ini Fasha ada berkongsikan gambar ekor kucing menunjukkan lambang status seorang wanita yang melalui empat fasa kehidupan iaitu ketika gadis, setelah berkahwin, apabila mempunyai anak dan menjadi janda.

Menurut Fasha, foto tersebut jelas menunjukkan wanita yang paling comel adalah janda.

“Tiba-tiba ramai orang letak gambar ni dan jadi viral.. Ternyata kat sini yang paling comel adalah janda. Macam-mana ni?,” tulisnya.

Perkongsian Fasha mendapat perhatian ramai yang bersetuju dengan pendapatnya itu dan memuji kecantikan Fasha. Rata-rata netizen terutama wanita turut berasa hairan mengapa ketika bersuami serabai dan selekeh tetapi bila bergelar janda baru nak berhias.

Tidak kurang juga ada yang mengatakan, ramai janda di luar sana cantik dan meletop kerana mahu membalas dendam dengan bekas suami.  Namun, ada yang tidak bersetuju dengan pendapat pelakon itu dengan mengatakan ramai wanita diluar sana nak elak dari menjadi janda.

Setiap orang ada pendapat mereka masing-masing.  Apa pun kita doakan yang baik-baik sahaja untuk Fasha dan Aidil yang bakal melangsungkan pernikahan pada penghujung bulan Mac ini.


Che Ta Tegur Wanita Selekeh Lepas Kahwin

Sentiasa tampil cantik bergaya bak gadis muda, Rozita Che Wan berpesan kepada kaum wanita agar sentiasa menjaga penampilan biarpun sudah berkahwin dan mempunyai anak. Menurut Che Ta, itu bukan alasan untuk kelihatan selekeh!

Menerusi Instagram, Che Ta menegur sikap sesetengah wanita yang mudah merasa cukup dengan penampilan yang sedia ada selepas berkahwin, hanya kerana kesibukkan menjaga anak-anak dan suami di rumah.

Tulisnya lagi, tidak salah untuk wanita yang sudah berkahwin untuk bergaya dan melawa. Che Ta juga sempat memberi tips buat wanita yang mahu bersiap, seperti berikan saja tugas menjaga anak sementara kepada suami.

Rata-rata setuju dengan padangan Che Ta yang tampak ringkas tapi penting dalam menjaga keharmonian hidup berumah tangga. Buat kaum isteri, bolehlah pratikkan tips dan cadangan Che Ta lepas ni ya! (rtky/w)


Haneesya Hanee Dikecam Kerana Wajah Terlalu Matang

Sudah hampir sebulan berlalu kontroversi panas ketika menyertai sebuah program realiti popular, nampaknya Haneesya Hanee terus bangkit dan namanya kini semakin berkembang dalam dunia peragaan.

Baru saja menyambut ulang tahun kelahiran yang ke-19 tahun, bagaimanapun gambar yang dikongsikan ketika sambutan hari jadinya itu menjadi bualan ramai apabila ada netizen mengatakan wajahnya terlalu matang dan tidak sesuai dengan usianya.

Perkara itu mendapat perhatian Haneesya yang meluahkan rasa kecewa apabila namanya viral hanya kerana sebab tidak berasas gara-gara wajahnya yang kelihatan matang.

Menerusi Twitter, Haneesya juga tidak faham mengapa isu kecil seperti ini boleh diperbesarkan. Katanya lagi, dia juga tidak minta untuk dilahirkan dengan memiliki wajah matang.

“Dah nak buat macam mana muka matured. Takkan aku nak pakai baju Barbie semua baru nampak macam muda.

“Kena viral sebab muka matang. Kena kecam sebab muka matang. Ya Allah, adakah saya minta untuk dilahirkan dengan muka matang? Sudah tentu tidak,” tulisnya.

Rata-rata pengikutnya turut bersetuju dengan pendapatnya dan meminta Haneesya tidak mempedulikan komen negatif tersebut yang disifatkan cuba menjatuhkannya. Tidak kurang juga ada yang mengatakan mungkin netizen itu cemburu kerana tidak memiliki wajah seperti Haneesya.


“Jangan Mengata Orang, Takut Dosa Awak Lagi Teruk”

Pernah berdepan episod hitam apabila menghidap tumor otak, baru-baru ini Nazim Othman ada memuat naik foto mengimbas kembali ketika dia menjalani rawatan dan pembedahan empat tahun lalu.

Menerusi perkongsian tersebut, Nazim memberitahu dunianya bertukar gelap serta merta apabila diberitahu tentang ketumbuhan otak yang dihadapinya. Namun, dia memanjatkan kesyukuran kerana Allah memakbulkan doanya dan dia kini sudah sembuh sepenuhnya.

Diruangan komen, rata-rata netizen kagum dengan kekuatannya dan memuji Nazim bahawa beliau sememangnya seorang pejuang. Kata netizen lagi bukan mudah untuk berada di tempatnya.

Bagaimanapun, ada beberapa komen negatif daripada netizen yang mendapat perhatian Nazim. Tidak hanya mendiamkan diri, Nazim bertindak membalas kata-kata biadap netizen itu.

Malah, pengikut-pengikutnya turut mengecam komen biadap netizen tersebut yang disifatkan melampau. Peminatnya turut menasihati Nazim untuk tidak menghiraukan komen negatif tersebut dan terus pandang ke hadapan.

Apa pun Nazim sememangnya mempunyai semangat juang yang tinggi untuk kembali pulih. Diharap perkongsian Nazim ini sedikit sebanyak dapat dijadikan inspirasi mereka diluar sana untuk tidak patah semangat dalam menghadapi apa jua perkara.


Bapa Emma Maembong Luah Rasa Di Facebook

Menerima cemuhan dan cercaan saban hari sejak Emma Maembong nekad untuk membuka tudung minggu lalu, bapa, Ismail Embong meluahkan rasa yang terpendam dengan dakwaan tidak tahu menjaga anak.

“Bisik masalah kepada PA selalunya bocor. Di sini, saya tewas. Cemuhan tak reti jaga anak, telan saja. Ada perkara sukar diluahkan kepada bapa, senang kepada ibu. Kini, anak itu sudah dewasa dan mahu mencari pasangan”

“Tapi, sukar untuk kita (dia dan anak-anak) berkomunikasi soal ‘birds and bees’. Rasanya lebih senang mereka berbisik kepada seorang perempuan, seorang yang berstatus ibu kepada mereka”

Dalam posting yang sama, Ismail juga bercerita mengenai kehidupannya yang tidak terlalu dekat dengan anak, malah tidak mengambil tahu tentang kerjaya anak-anaknya sebagai pelakon.

“Sejak menduda, saya tinggal sendirian. Anak datang jenguk sesekali, setiap tahun (Raya) berkumpul. Mereka sibuk dengan urusan masing-masing. Yang dah kahwin kararlah (menetap) bersama keluarga mereka”

“Saya tak ganggu, saya tak jenguk. Tak akan pergi ke rumah mereka jika tidak dijemput suami masing-masing dan tidak pernah ada jemputan. Dua lagi yang belum kahwin, yang berlakon pun tidak tinggal sebumbung”

“Mereka lebih banyak bersama kakak yang sudah bersuami berbanding ayah. Saya tak ambil pusing kerjaya mereka. Bila cuti, mereka datang ajak melancong. Memang sukar pantau anak perempuan yang meningkat dewasa,” luahnya.

Sayu pula mendengar luahan hati bapa Emma. Bapa mana yang mahukan anak-anaknya tersasar dari landasan agama dalam kehidupan namun apa yang terjadi mungkin ujian dan dugaan buat mereka sekeluarga. (rtky/w)


Jantung Anak Terhenti 10 Minit, Lana Nodin Mohon Doa Orang Ramai

Hanya Allah sahaja yang tahu perasaan Lana Nordin apabila diberitahu jantung anaknya, William Daud McKienzie, terhenti secara tiba-tiba selama 10 minit dan pembedahan terpaksa ditangguhkan.

Anak kedua Lana Nordin dan Mohd Daud McKienzie berusia dua bulan itu dijadualkan bakal menjalani pembedahan jantung petang semalam kerana masalah injap (Aortic Stenosis). Menurut Lana, anaknya kini di Unit Rawatan Rapi (ICU) untuk pemantauan selama dua hari.

“Anak dibawa ke bilik pembedahan jam 2.30 petang tadi. Ketika persediaan pembedahan dibuat, secara tiba-tiba jantung anak berhenti. Kemudian doktor memberikan bantuan pernafasan resutasi kardiopulmonari (CPR). Selepas beberapa minit, jantung anak kembali berfungsi.

“Selepas itu, anak terus dibawa ke unit rawatan rapi (ICU) bagi pemantauan rapi selama 48 jam. Jadi, pembedahan anak tak boleh dibuat hari ini,” katanya kepada Harian Metro.

Dalam pada itu, Lana turut memohon orang ramai untuk mendoakan kesihatan anaknya dan semoga dipermudahkan segala urusan.

“Hanya Allah saja tahu perasaan saya apabila mendapat berita yang disampaikan suami. Ketika itu saya sedang solat. Saya berdoa semoga Allah permudahkan segala urusan. Saya juga mengharap bantuan orang ramai untuk sama-sama mendoakan anak,” katanya.


“Saya Tak Layak Nasihat Emma Maembong”

Pernah mencetuskan kontroversi apabila membuat keputusan untuk membuka tudung selepas dua tahun berhijab, Uqasha Senrose merasakan dia tidak layak untuk menasihati Emma Maembong berhubung perkara itu.

Menurutnya lagi, dia tidak mahu dikaitkan dengan isu Emma dan hanya mampu mendoakan agar pelakon berdarah kacukan itu dikuatkan hati untuk berdepan kecaman netizen.

“Saya tidak layak menasihati Emma (Maembong) atau sesiapa sahaja kerana saya juga pernah berbuat silap. Seboleh mungkin, saya tidak mahu dikaitkan dengan isu Emma buka tudung kerana saya juga pernah melakukan kesilapan.

“Apa juga pilihannya, hanya Emma yang tahu dan itu urusan dia dengan Tuhan. Saya tahu dia kuat. Apa juga yang orang cakap, Emma kena kuat dan cekalkan hati.

“Sentiasa bermuhasabah diri kerana kami juga pernah membuat perkara yang baik. Siapa tahu selepas ini, pintu hatinya kembali terbuka untuk bertudung,” katanya kepada BH Online.

Dalam pada itu, Uqasha tidak mahu kisah silamnya itu diungkit kembali memandangkan ianya sudah lama berlalu dan tidak perlu samakan dirinya dengan orang lain.

“Mengarut untuk mengaitkan saya dengan situasi yang dilalui Emma kerana perkara itu (buka tudung) sudah lama berlalu.

“Setiap orang ada melakukan kesilapan dan itu antara saya dengan Tuhan. Begitu juga dengan Emma. Setiap kita melakukan silap, cuma dosa kita berbeza.

“Jangan samakan saya dengan orang lain. Saya ada bahagian saya, orang lain juga ada bahagiannya. Sentiasalah ingat, dosa setiap manusia tidak sama,” katanya.


Neelofa Kongsi Rahsia Untuk Terus Kekal Istiqamah

Sejak kebelakangan ini kecoh di media sosial isu mengenai selebriti wanita membuka tudung. Sudah hampir lima tahun berhijab, bagaimanapun Neelofa memberitahu siapalah dirinya untuk memberi komen tentang isu tersebut.

Ditanya sama ada sukar atau tidak untuk kekal istiqamah, Neelofa mengakui imannya juga ada pasang surut. Namun jika dia merasakan dirinya semakin tersasar, dia akan berusaha untuk mencari ilmu dan mendekatkan diri dengan agama.

“Siapalah saya untuk judge mereka ini semua. Lagi baik jika saya fikir benda yang baik-baik sahaja supaya mereka ini pun tak rasa tertekan. Kita tengok di media sosial rakan-rakan artis yang jauh tersasar kerana tekanan daripada netizen.

“Jadi saya tak nak termasuk dalam kumpulan netizen yang memberi kata-kata cemuhan dan kata-kata negatif yang menjauhkan lagi mereka dengan agama Islam.

“Saya tak lari dari melakukan kesalahan. Iman saya pun ada naik turun sama juga seperti orang lain.Kalau saya rasa jauh dengan Allah, kurang rasa seronok di dalam solat, saya akan cuba buka balik buku, dengar ceramah dan berzikir untuk mendekatkan diri dengan agama,” katanya.


Hadiahkan Isteri RM5 Juta Jika Dapat Dua Anak Perempuan

Baru saja menjengah tahun 2019, boleh dikatakan usahawan kosmetik Datuk Aliff Syukri bebas daripada sebarang kontroversi panas. Jika anda mengikuti akaun Instagram Aliff Syukri, beliau kini sibuk dengan perniagaannya dan banyak berkongsikan gambar bersama keluarga.

Umum mengetahui, Aliff Syukri sememangnya seorang yang sangat pentingkan keluarga dan seorang bapa penyayang.

Meskipun sudah mempunyai empat cahaya mata dan seorang anak angkat, Aliff memberitahu beliau akan menghadiahkan wang tunai RM5 juta kepada isterinya jika melahirkan dua lagi cahaya mata perempuan.

Perkara itu dikongsikan oleh ibunya sendiri, pengasas produk kecantikan Sendayu Tinggi, Rozita Ibrahim menerusi akaun Instagramnya.

Menerusi video yang dikongsikan, Rozita secara berseloroh mengharapkan cucu lagi daripada Aliff Syukri dan Nur Shahida.

Beruntung badan dapat suami seperti Aliff Syukri. Mungkin Aliff Syukri sekadar bergurau, tetapi jika benar pun tiada salahnya untuk memberi penghargaan kepada isteri yang bersusah payah mengandung dan melahirkan zuriat.


“Tak Payah Buat Dosa, Gigih Edit Gambar Saya”

Meskipun sudah hampir seminggu berlalu, namun kontrtoversi mengenai Emma Maembong membuka tudung masih lagi menjadi bualan ramai. Tidak kurang, ada pihak tidak bertanggungjawab bertindak mengambil kesempatan diatas kontroversi tersebut.

Sejak semalam tular di media sosial gambar wanita mirip Emma berpakaian seksi di dalam sebuah bilik. Menerusi Instagram @sisturz_stalker, ada pihak menghantar gambar itu namun tidak dapat dipastikan kesahihan gambar tersebut kerana ia mungkin gambar palsu menggunakan teknik ‘superimpose’.

Berhubung isu tersebut, menerusi Insta Story Emma menafikan wanita di dalam foto tersebut adalah dirinya. Katanya lagi, jelas sekali gambar tersebut telah diedit dan dia juga tidak faham mengapa ada pihak di luar sana yang gigih mahu memburukkan namanya.

“Tiba-tiba ada viral pula la korang edit gambar saya. Benda simple je, kalau salah saya kalau itu gambar saya, saya mengaku, tapi kalau dah bukan nampak ketara orang edit tengkuk saya berbeza. Gigih korang edit gambar saya. Tapi saya tak kisah pahala dapat dekat saya,” katanya.

Apa pun jelas sekali gambar tersebut adalah palsu dan apa yang pasti pihak tidak bertanggungjawab itu sememangnya mempunyai niat untuk mencalarkan imej Emma.


Izzue Islam Dedah Peminat Ajak Seks Berkumpulan

Bukan mudah bergelar selebriti lebih-lebih lagi jika mempunyai ramai peminat wanita. Baru-baru ini Izzue Islam mendedahkan ada peminat fanatik yang mengajaknya melakukan hubungan seks secara berkumpulan.

Menurut Izzue, peminat tersebut berani menghantar mesej menerusi Instagram dan sanggup menempah hotel sekiranya dia bersetuju dengan tawaran tersebut.

“Saya terkejut selepas menerima mesej berkenaan. Jika ikut perasaan, saya ingin menular wajah wanita tersebut, tetapi isteri menasihatkan supaya bersabar.

“Selepas difikirkan semula, saya khuatir penghantar mesej tersebut menggunakan akaun palsu. Jadi demi kebaikan semua, saya tidak kongsi perkara berkenaan kepada umum,” katanya seperti dipetik daripada Kosmo!

Tambahnya lagi, dia tidak berniat untuk memalukan wanita dengan memuat naik mesej wanita itu di laman Instagram, tetapi sebagai peringatan buat pengikut lain untuk tidak menghantar mesej sedemikian.

Ini bukan kali pertama ada peminat yang sanggup mengajak artis kegemaran mereka melakukan perkara tidak bermoral seperti ini. Apa pun inilah cabaran menjadi anak seni.


“Buruk Jahat Semua Datang Dari Kami, Neraka Tempat Kami”

Baru-baru ini menerusi Instagram, Nabila Huda meluahkan rasa kesal dan kecewa dengan sikap segelintir netizen di media sosial yang bertindak mengecam artis di media sosial. Ujarnya lagi, dia tidak sanggup lagi melihat rakan artis lain ditindas dan dicaci oleh netizen.

Lebih teruk apabila artis sering dilabel jahat dan bawa pengaruh buruk tanpa melihat sisi baik mereka. Nabila turut meluahkan rasa bengang apabila netizen sekarang hanya ingin tahu tentang ‘cerita sampah’ mereka dan tidak peduli tentang perkembangan dalam karier mereka sebagai anak seni.

“Saya tak sanggup untuk baca dan tengok rakan di dalam industri ditindas, dicaci di khalayak ramai, jahat, bawa pengaruh buruk, neraka tempat kami. Saya rasa ini sudah terlalu melampau.

“Tidak ada langsung kebaikan daripada kami yang bergelar retis ini. Macam mana mereka boleh berkata yang buruk-buruk tentang kami. Adakah peminat tahu bagaimana susahnya kami dalam melakukan pekerjaan?”

Katanya lagi, artis juga manusia biasa dan tidak terlepas dari melakukan kesalahan cuma apa yang berbeza adalah mereka dikenali ramai. Dalam pada itu, Nabila turut meminta rakan selebriti lain untuk berhenti membuat permohonan maaf secara terbuka kerana tiada orang akan hargai.

“Korang dengan falsafah korang boleh pergi mampus! Kami pun manusia juga. Kami buat salah, kami buat perkara jahat, kami menyesal. Kami juga jatuh cinta dan lakukan banyak perkara untuk memastikan kami sentias gembira.

“Kami ada keluarga. Kami juga ada agama. Kami cuma manusia. Cuma bezanya adalah kami dikenali. Tapi itu tak bermaksud kami perlu jadi sempurna untuk anda.

“Please la stop minta maaf secara terbuka. What for? Kenapa nak minta maaf kepada satu Malaysia? We’re human being. Kita memang akan buat salah. Bila kita minta maaf ikhlas, deorang cakap wehh senang la artis, salah je minta maaf. Apa pun minta maaf, settle,” tulisnya lagi.

Apa pun netizen janganlah asyik mengecam sahaja. Artis juga manusia biasa sama yang tidak terlepas melakukan kesilapan. Adalah lebih baik jika kita doakan yang baik-baik sahaja untuk mereka.


Izara Aishah Mengaku Suntik Bibir Untuk Lebih Mugil

Pelakon Izara Aishah antara selebriti yang mempunyai rupa wajah menawan dan kecantikan semula jadi ditambah pula dengan kulitnya yang putih. Tetapi jika dibandingkan pada awal kemunculannya dengan sekarang, bibirnya kini kelihatan berbeza.

Baru-baru ini menerusi Twitter, Izara mendedahkan kepada umum dimana dia telah melakukan suntikan untuk menjadikan bibirnya lebih seksi dan mugil.

Tidak mahu berpura-pura, Izara memberitahu pada awalnya dia bimbang untuk mendedahkan perkara itu kepada peminat-peminat kerana khuatir tindakannya itu nanti akan dikecam teruk.

Katanya lagi, dia ingin mencuba sesuatu yang baru dan menjalani rawatan tersebut beberapa bulan lalu. Bagaimanapun Izara menjelaskan rawatan bibir itu bukanlah selamanya tetapi hanya sementara.

Pendedahan Izara itu mendapat pelbagai reaksi daripada netizen. Ada yang menyokong dan ada juga yang tidak bersetuju dengan tindakannya. Kata netizen lagi, Izara tidak perlu menjalani rawatan tersebut kerana dia sememangnya sudah cukup cantik dan lebih suka dengan penampilannya yang dulu.


“Nampak Sangat Ini Lebih Kepada Perbuatan Khianat”

Sejak memenangi Persembahan Terbaik di AJL 33 yang lalu, nama penyanyi Sufian Suhaimi menjadi buah mulut orang ramai. Beberap hari lalu, timbul cerita panas dimana tersebar foto lelaki mirip Sufian bermesra dengan seorang gadis.

Bagaimanapun, Sufian menganggap gambar tular itu sengaja ditimbulkan untuk mensabotajnya memandangkan ia dimuat naik selepas kemenangannya di AJL baru-baru ini.

“Sejujurnya saya berasa ralat dengan perkara ini. Dalam masa sama, saya tak terkejut. Saya berasakan ini bukan satu isu besar dan tak perlu pun diperbesarkan.

“Kalau boleh berhenti beri perhatian pada isu ini. Tak nak ia jadi fokus orang ramai. Biarkan ia berlalu begitu saja.

“Sedangkan ada perkara lebih gembira ingin dikongsi. Nampak sangat ini lebih kepada perbuatan khianat,” katanya kepada Harian Metro.

Katanya lagi, dia enggan mengambil pusing dan cara terbaik adalah dengan membiarkan saja gosip itu berlalu. Dalam pada itu, mengulas lanjut mengenai hubungannya dengan gadis misteri itu, Sufian memberitahu mereka tiada hubungan istimewa.

“Sampai sekarang saya masih solo. Saya berhak untuk berkawan dengan sesiapa saja,” katanya.


“Untuk Apa Khianati Mereka, Hati Saya Tak Sebusuk Itu”

Susulan kontroversi finalis Dewi Remaja berparti sakan di kelab malam dan mengambil alkohol di kelab malam awal Januari lalu, salah seorang finalis Dewi Remaja iaitu Anna Jobling dituduh menjadi dalang yang menyebarkan video tersebut.

Bagaimanapun Anna menafikan tuduhan tersebut serta mengatakan dia sudah menggangap kesemua finalis Dewi Remaja seperti adik beradik dan tiada sebab untuk mengkhianati mereka apatah lagi rasa cemburu apabila Haneesya Hanee dipilih sebagai pemenang.

“Untuk apa saya mengkhianati mereka, sedangkan kami melalui jatuh bangun bersama ketika menyertai program pencarian bakat, Dewi Remaja 2018/2019?

“Kami rapat seperti adik-beradik dan hati saya tidak sebusuk itu untuk menjatuhkan orang lain. Tiada sekelumit perasaan dengki dan iri hati apabila Haneesya Hanee dipilih sebagai pemenang.

“Saya juga tidak pernah bermasalah dengan Ernisha mahupun Fazreen. Jauh di sudut hati, saya amat bersimpati dengan apa yang berlaku, tetapi apakan daya, nasi sudah menjadi bubur,” katanya kepada BH Online.

Bagaimanapun, Anna akui dia sedikit kecewa apabila kontroversi itu membuatkan imejnya tercalar. Dalam pada itu, Anna turut mencabar mereka yang menuduhnya menyebarkan video tersebut untuk tampil memberikan bukti.


4 Selebriti Popular Ini Pilih Untuk Tidak Lagi Berhijab

Baru-baru ini, kecoh di media sosial  apabila Emma Maembong mengesahkan bahawa dia tidak lagi berhijab.  Tindakannya itu membuatkan rata-rata peminatnya terkejut dan dikecam teruk oleh netizen. Emma juga mengakui tindakannya itu bukanlah contoh yang baik.

Bagaimanapun, isu tersebut bukanlah sesuatu yang baru dalam industri hiburan tanah air kerana sebelum ini ada beberapa selebriti wanita popular lain yang turut memilih untuk membuka tudung selepas beberapa tahun berhijab.

Mula berhijab pada Mei 2014, pelakon kelahiran Brunei ini membuat keputusan utnuk membuka hijab sekitar Mac 2015. Tindakannya itu dikecam teruk oleh netizen. Menurutnya, keputusan untuk tidak lagi bertudung adalah kehendaknya sendiri dan hanya mahu jadi diri sendiri.

Tampil berhijab pada Januari 2016, pelakon Sara Ali membuka hijab sekitar April 2017. Pelakon itu juga menjelaskan keputusannya untuk tidak lagi bertudung kerana tidak mahu terus menjadi seorang yang hipokrit dan melakukan sesuatu tanpa kerelaan hati.

Tampil dengan imej berhijab pada tahun 2014, pelakon ini membuat keputusan untuk membuka tudung pada tahun 2016. Menurut Uqasha, dia mahu menjadi diri sendiri dan tidak mahu terus hidup dalam kepura-puraan.

Selepas lima tahun berhijab, Emma mengesahkan dirinya tidak lagi bertudung pada 6 Februari lalu.  Emma juga menegaskan tindakannya itu adalah kehendaknya sendiri dan bukan kerana orang lain. Menurutnya lagi, bukan mudah untuk istiqamah dalam bertudung dan mengakui imannya belum cukup kuat.


Sharnaaz Ahmad, Noor Nabila Jumpa Kaunseling JAWI?

Baru-baru ini timbul khabar angin mendakwa rumah tangga Sharnaaz Ahmad dan isterinya, Noor Nabila goyah.  Kisah rumah tangganya mula diperkatakan netizen berikutan sejak kebelakangan ini Sharnaaz dilihat sering memuat naik kapsyen seolah dalam keadaan sedih mencetuskan tanda tanya.

Hasil carian netizen juga mendapati, Sharnaaz dan Nabila juga dilihat tidak lagi mengikuti antara satu sama lain di akaun Instagram. Malah, timbul pula khabar angin mengejutkan apabila baru-baru ini pasangan tersebut dikhabarkan berjumpa dengan kaunseling di Jabatan Agama Islam Wilayah Persekutuan (JAWI).

Menerusi Instagram @makcik_puaka, seorang individu mendedahkan Sharnaaz ke JAWI dan Nabila juga dikatakan turut hadir bersama bapa tirinya.

“Serba salah sebenarnya nak cakap. Actually Sharnaaz ada rujuk dengan kaunseling dekat JAWI hari tu Sebab mak iolls ada keje kat sana Dia cakap ada nampak Sharnaaz tu datang JAWI tettt wallahualam.

“Betik mak iolls keje JAWI yang bagitahu Sharnaaz datang JAWI untuk kaunseling. Then Nabila pegi dengan bapa tiri dia,” tulis individu tersebut.

Bagaimanapun setakat ini masih tiada penjelasan lanjut daripada kedua-dua pihak berhubung dakwaan tersebut. Sharnaaz dan Nabila mendirikan rumah tangga pada 31 Mac 2017 dan dikurniakan seorang cahaya mata lelaki, Jebat Jayden.


Unfollow Di Instagram, Hubungan Emma & Syed Putus?

Bulan lalu kecoh di media sosial apabila tersebarnya gambar mesra Emma Maembong tidak bertudung disisi Syed Abdullah. Beberapa hari kemudian Emma mengejutkan peminatnya apabila mengesahkan dia tidak lagi bertudung.

Nampaknya, kontroversi yang melanda mungkin memberi kesan kepada hubungan mereka apabila Emma dilihat memadam semua gambarnya bersama Syed di Instagram. Hasil carian juga mendapat Emma juga tidak lagi mengikuti Syed Abdullah di media sosial tersebut.

Malah, Syed Abdullah juga tidak lagi mengikuti Emma di laman Instagram. Namun, gambar mereka bersama masih lagi boleh dilihat di akaun Instagram Syed.

Terdahulu, susulan Emma membuat keputusan untuk tidak lagi berhijab, akaun sosial Syed Abdullah pula diserang netizen yang mendakwa adik kepada Menteri Belia dan Sukan, Syed Saddiq sebagai punca.

Ramai mendakwa sejak perkenalan Syed bersama Emma membuatkan pelakon itu lebih liar sehingga nekad membuat keputusan untuk membuka tudung. Bagaimanapun, Syed memberitahu dia menerima segala tuduhan tersebut dan menganggap ianya sebagai cabaran.


“Saya Pilih Untuk Lupakan & Memaafkan Suami”

Selepas hampir dua bulan mendiamkan diri mengenai isu kemelut rumah tangganya, Datin Elvina Mohamad memberitahu hubungannya dan suami sudah kembali pulih serta tidak mahu memanjangkan perkara tersebut.

Katanya lagi, dia memilih untuk melupakan kontroversi itu serta memaafkan suami dan pihak tersebut. Ujarnya lagi, apa yang berlaku ada hikmah disebaliknya dan dalam kehidupan berumah tangga pasti akan ada pasang surutnya.

“Dalam sesebuah hubungan itu ada naik turunnya. Saya dan suami juga tidak terlepas dengan situasi itu namun kami sepakat untuk tidak memanjangkan kejadian itu.

“Semua orang melakukan kesalahan dan saya memilih untuk lupakan termasuk memaafkan suami dan pihak tersebut.

“Apa yang berlaku sebenarnya mempunyai hikmah dalam menguatkan lagi hubungan kami suami isteri,” katanya kepada mStar Online.

Menurut Elvina lagi, sejak kejadian itu dia dan suami sedar bahawa kepercayaan dan komunikasi sangat penting dalam sesebuah perkahwinan.

Terdahulu, ketika sedang dalam berpantang Elvina mendedahkan ada orang ketika yang cuba menggangu rumah tangganya. Keadaan menjadi lebih tegang apabila Elvina ada memuat naik gambar individu itu di Instagram, namun wanita itu menafikan tuduhan tersebut.


Neelofa Sambut Hari Jadi Dengan Majlis Ilmu

Bakal menginjak usia 30 tahun esok, pelakon dan pengacara popular Neelofa memilih untuk menyambut ulang tahun kelahirannya dengan mengadakan sebuah program majlis ilmu yang diberi nama Light And Love Saturdate.

Diadakan di Masjid At-Taqwa, TTDI, Petaling Jaya, majlis tersebut diketuai oleh Imam Muda Asraf yang memberi fokus dan tunjuk ajar cara mengerjakan solat dengan sempurna.

Neelofa berkata dia tidak menyangka usahanya itu mendapat sambutan luar biasa Ujarnya lagi, dia akan lebih banyak mengadakan majlis kerohanian seperti itu di masa akan datang.

“Saya sendiri tidak sangka, majlis yang dirancang agak lambat ini mendapat sambutan yang sangat baik. Hampir 500 orang memohon untuk menghadirkan diri, bagaimanapun, pihak kami hanya mampu menyediakan tempat untuk 150 orang sahaja.

“Alhamdulillah, majlis berjalan dengan lancar. Rata-rata mereka yang hadir nampak begitu bersemangat untuk mendalami ilmu. Melihat pada sambutan baik yang diterima, insya-Allah saya akan cuba menganjurkan majlis sebegini dengan lebih kerap untuk manfaat bersama,” katanya kepada Kosmo!

Di majlis tersebut, Neelofa turut melakukan demonstrasi solat dengan cara bacaan dalam bahasa Melayu. Ini bukan kali pertama pihak Neelofa mengadakan majlis ilmu seperti ini. Semoga usaha Neelofa ini dapat dijadikan contoh buat mereka di luar sana.


“Hati Emma Sangat Baik” – Heliza Helmi

Dihentam teruk susulan keputusannya untuk membuka tudung, Emma Maembong baru-baru ini bertemu empat mata dengan Heliza Helmi untuk meminta kata-kata nasihat.

Menerusi Insta Story, Heliza ada memuat naik fotonya bersama Emma berserta kapsyen mengatakan  pelakon beradarah kacukan itu sebenarnya mempunyai hati yang sangat baik. Heliza turut berharap agar netizen terus mendoakan serta menjaga tutur kata dan memberikan komen yang baik-baik.

“Hati (Emma) sangat baik. Nak jadi baik. Kita pun nak jadi baik. Maka kita semua kena doa, sebut dan komen yang baik-baik. Mudah mudahan perkara yang baik juga kita akan dapat. Semoga kita tidak menjadi sebab untuk orang lain menjauhi Allah.

“Kadang-kadang tanpa kita fikir, lisan (percakapan) yang keluar dari mulut kita akan menyebabkan seorang hamba yang sedang berjuang untuk terus istiqamah ke jalan Allah, sampai di pertengahan jalan tewas dan menyerah jatuh ke lembah jahiliah. Benda ini yang paling saya takuti dan semoga kita dijauhi.

“Pandulah kami di atas setiap perkara dilakukan, termasuk perbuatan, kata-kata, penulisan dan akhlak.

“Ya Allah, mereka yang sedang memberi komen ini menyayangi antara satu sama lain, maka jadikan kita semua penyebab orang lain makin dekat dengan-Mu, bukan makin menjauh,” kongsinya.

Terdahulu, Emma mengejutkan peminat apabila membuat keputusan untuk tidak lagi bertudung pada 6 Februari lalu selepas lima tahun berhijab.


"Mereka Boleh Kecam & Maki Saya Bukan Keluarga"

Biarpun berdepan dengan kecaman hebat daripada netizen susulan tindakannya membuka tudung, namun Emma Maembong tidak menyangka ramai rakan artis yang tampil memberikan nasihat serta sokongan moral terhadapnya.

“Mereka (rakan artis) tidak menyokong tindakan saya membuka tudung, tetapi sentiasa ada di belakang saya. Antaranya Norman Hakim, Datuk Afdlin Shauki, Mimi Ernida dan Heliza Helmi.

“Heliza, contohnya, memang beriya-iya nak jumpa saya. Walaupun saya cakap tak sempat, dia tetap berusaha untuk bertemu, sekalipun pada lewat pagi. Akhirnya kami berjumpa juga, baru-baru ini, dan berborak agak panjang.

“Usaha Heliza berjumpa saya amat dihargai. Dia juga ada berkata, jika saya nak ikut ke majlis agama atau ceramah, dia akan ajak sekali. Malah, di laman Instagram juga, ramai teman artis yang berkongsi kasih dan sayang bersama saya,” katanya kepada BH Online.

Jika anda mengikuti Instagramnya, Emma dilihat tidak menutup ruangan komen dan bersedia menerima segala kata-kata serta pandangan netizen. Namun, Emma menegaskan netizen boleh melemparkan kata cacian atau kecaman terhadap dirinya tetapi bukan pada keluarga.

“Memang saya tak tutup ruangan komen, malah bersedia terima apa sahaja kata-kata netizen. Saya tidak pernah lari daripada kesilapan ini. Memang tindakan membuka tudung itu salah dan tidak patut dicontohi.

“Cuma untuk gambar tertentu yang memaparkan sekali keluarga atau urusan kerja, saya memilih untuk menutup ruangan berkenaan. Mereka boleh kecam dan memaki saya, bukan keluarga. Mereka tidak bersalah,” katanya.


“Sungguh Tersesat Ilmunya, Dia Sudah Hilang Waras”

Pasti ramai tahu bahawa bekas anggota kumpulan nasyid In Team, Suhaimi Saad tidak menghantar anak-anaknya ke sekolah dan suami kepada Ina Naim itu mempunyai alasan tersendiri mengapa dia berbuat demikian.

Namun baru-baru ini, perkongsian Suhaimi Saad yang mengatakan bahawa saiz matahari dan bulan hampir sama besar dibidas oleh seorang wanita yang juga merupakan seorang doktor.

Menerusi Facebook, Dr Rusyainie Ramlie tidak bersetuju dengan cara didikan dan ilmu yang diajarkan Suhaimi kepada anak-anaknya. Dia turut meluahkan rasa sedih melihat nasib anak-anak tersebut kerana mendapat ayah sedemikian.

“Saya sedih melihat anak-anak ini. Mereka dilahirkan tanpa mampu memilih siapa mak ayah mereka. Malang sekali mereka mendapat ayah yang sebegini.

“Saya masih husnuzon ketika dia mengatakan yang anak-anak dia tak bersekolah. Dia mengajar di rumah. Mungkin dia menceduk segala silibus KPM supaya dia mempunyai garis panduan apa yang anak-anak dia mesti pelajari dan fahami.

“Tapi kalaulah begini ajaran sains dia, 4 orang anak-anak yang naif ni bakal menjadi manusia yang ilmunya terpesong. Mana mungkin matahari dan bulan tu sama besar bila sains membuktikan ia sebaliknya.

“Hanya kerana dia nampak matahari dari pandangan kasar tu sama besar dengan bulan, maka dia membuat kesimpulan begitu. Ya Allah sungguh tersesat ilmunya! Dia menterjemahkan ilmu sains secara harfiah dan literal! Ni kerja gila!

“Nak terjemahkan ayat dalam Al Quran bukan boleh main ikut suka saja. Saya memang bergantung pada ilmuwan and ulama Islam untuk membentangkan hujah mereka tentang sesuatu isu.

“Bukan sebab saya ni ada kelulusan sebagai doktor, saya terus merasakan yang diri saya ni serba tahu. Sedangkan nak masak pun ada pengkhususan kulinari, ni kan pula bab agama. Dia ni ternyata sudah hilang waras,” tulisnya.

Jelasnya lagi, inilah akibatnya jika mengasingkan Islam dan Sains, sedangkan keduanya seiring. Ujarnya lagi, beliau yang bekerja sebagai doktor dan suaminya berkelulusan dari universiti terbaik di dunia pun tidak pernah terfikir untuk menyekolahkan sendiri anak-anak.

Menurutnya lagi, beliau tidak dapat membayangkan kehidupan anak-anak tersebut yang dicorakkan oleh ayah yang mempunyai ego setinggi langit dan kononnya tahu semua perkara. Dalam pada itu, beliau turut mendoakan agar kurniakan hidayah kepada si ayah.


Sufian Suhaimi Sudah Ada Kekasih Baru, Foto Mesra Tersebar?

Sejak memenangi Persembahan Terbaik di AJL 33 yang lalu, nama penyanyi Sufian Suhaimi menjadi buah mulut orang ramai. Malah, timbul cerita panas minggu lalu apabila tular foto lelaki mirip penyanyi itu tidur bersama seorang wanita.

Nampaknya kali ini timbul lagi pendedahan panas dimana tersebar lagi foto lelaki mirip Sufian bermesra dengan seorang gadis. Perkara itu tular di Twitter dan satu demi satu foto didedahkan kepada umum. Menerusi perkongsian tersebut, foto itu didakwa diambil pada petang sebelum persembahan AJL 33.

Hasil pencarian netizen mendapati baju yang dipakai oleh lelaki di dalam foto berkenaan seakan sama dengan baju yang dipakai oleh Sufian. Malah turut dimuat naik sekeping foto memaparkan gadis berkenaan baring manja di peha lelaki itu.

Bukan itu saja, pengguna Twitter itu juga turut memuat naik foto dua keping tiket penerbangan ke Bali dan jelas tertera nama Sufian Suhimai.

Merq dapat lagi video pelanduk dua serupa sepian, suara pun sama. Napew dalam dunia nih ramai nak berwajah sepian yihhh rengserk lah! pic.twitter.com/1ZLXjpQzMn

Perkongsian tersebut ternyata menimbulkan pelbagai reaksi di kalangan netizen yang terkejut dan ternyata-tanya identiti gadis tersebut. Ada juga netizen meminta agar Sufian Suhaimi tampil memberikan penjelasan berhubung isu tular itu.

Bagaimanapun, tidak dapat dipastikan sama ada benar atau tidak individu tersebut adalah Sufian Suhaimi. Apa pun kita nantikan saja penjelasan dari Sufian sendiri.

Terdahulu, berhubung isu foto panas mirip wajahnya tidur bersama seorang gadis, Sufian berkata dia tidak pasti tentang perkara itu dan jelasnya ramai mereka di luar sana yang mempunyai wajah seiras dengannya.


"Kami Kecewa Tapi Kami Tetap Akan Menyokong"

Nampaknya bukan sahaja peminat Emma Maembong malah kelab peminatnya, Emanizers juga tidak menyokong dan berasa kecewa dengan tindakan Emma membuka tudung pada akhirnya selepas lima tahun berhijab.

“Kelab peminat tidak menyokong tindakan (membuka tudung) tetapi tetap bersama meneruskan sokongan kerjaya Emma. Kami tak tahu lebih dari sepatutnya sebab kami tak campur hal peribadi artis”

Presiden Kelab, Along Zai berkata, pihaknya mengambil positif pandangan netizen mengenai perkara itu. Malah pihak Emanizers juga tidak menutup ruangan komen agar peminat boleh meluahkan perasaan mereka.

Dalam masa yang sama, Along turut berkongsi perasaan peminat Emanizers di Indonesia yang lebih agresif dan sedih dengan keputusan Emma. Malah beberapa ahli mereka akan ke Indonesia untuk memberi penjelasan.

“Keadaan sebenar apa yang Emma sedang lalui itu mungkin buatkan dia rasa keputusan buka tudung adalah terbaik. Peminat di Indonesia agak agresif dan kecewa jadi kami akan ke Indonesia untuk beri penjelasan,” jelasnya. (rtky/w)


"Banyak Emma Dapat Belajar, Terima Kasih Kak Ja"

Mungkin masih mencari kekuatan diri sejak nekad membuat keputusan untuk membuka tudung, Emma Maembong nampaknya bertemu empat mata bersama dengan Heliza Helmi meminta kata-kata nasihat.

Menerusi Instagram, Emma telah memuat naik beberapa gambar memeluk erat Heliza, berserta dengan ucapan terima kasih buat Heliza yang sudi menemaninya ‘berborak’ sehingga pukul 3 pagi.

Tulis Emma lagi, banyak benda dapat dipelajarinya hasil daripada pertemuan itu. Manakala di ruangan komen pula, Heliza turut menulis sepotong doa panjang berserta sabda Rasulullah SAW buat Emma.

“Ya Allah, mereka yang sedang memberi komen ini menyayangi antara satu sama lain, maka jadikan kami penyebab orang lain makin dekat dengan-Mu, bukan makin jauh,” balas Heliza kepada Emma.

Biarpun keadaan masih tegang dengan cacian dan makian netizen terhadap keputusan Emma, namun ada segelintir peminat yang masih menaruh harapan tinggi buat pelakon itu agar bertudung kembali. (rtky/w)


Sudahlah 4G, Data Pula Unlimited! Memang Boleh Layan Movie Setiap Hari

Zaman sekarang ini ramai yang gemar muat naik gambar di media sosial, ada yang gemar layan movie sampai pagi. Nak-nak lagi peniaga online yang gemar membuat live di laman Facebook.

Pastinya anda mencari data tanpa had (unlimited) untuk digunakan setiap hari bukan?

Sekarang ada satu pelan yang terbaik buat anda. Yang pastinya Konfem 4G, Konfem Unlimited!.

Dengan pelan terbaru YES yang menawarkan perkhidmatan 4G LTE ini boleh anda layan media sosial sampai pagi.

Bermula serendah RM46 sebulan dengan pelan Konfem 4G, Konfem Unlimited! anda sudah boleh enjoy satu hari di mana saja.

Hadir dalam tiga plan iaitu YES Konfem Unlimited 49, YES Konfem Unlimited 79 dan juga YES Konfem Unlimited 99 ini masing-masing menyediakan tahap kelajuan data tanpa had yang berbeza mengikut kuota yang ditawarkan.

Bagi anda yang sekarang menggunakan plan prepaid dan bertukar ke plan pascabayar yang awesome, YES pilihan terbaik dengan plan permulaan YES Konfem Unlimited 49 yang bermula dengan hanya RM46 sebulan sahaja!

Tapi lain pula bagi perniaga online, anda semestinya memerlukan data yang banyak untuk sentiasa kekal berhubung dengan pelanggan bukan?

Kelajuan internet sehingga 7Mbps dengan Yes Konfem Unlimited 79 sangat sesuai untuk anda.

Dengan hanya RM69 sebulan, plan ni dilengkapi dengan pilihan panggilan suara dan sangat sesuai untuk golongan profesional atau ahli perniagaan yang sentiasa mempromosikan barangan di media sosial.

Tapi jika kurang sesuai, anda boleh upgrade kelajuan akses internet anda sebulan dengan pelan Yes Konfem Unlimited 99 yang mampu membuatkan anda akses tanpa kuota bulanan.

Bermula dengan RM99 sebulan anda akan dapat data internet yang super duper hebat!

Tidak hanya tertumpu kepada data tanpa had sahaja, anda juga boleh enjoy sepuas hati dengan panggilan tanpa had Voice over LTE (VoLTE) dengan kualiti yang super duper hebat.

VoLTE ini juga membolehkan anda membuat sambungan panggilan 2 hingga 3 kali lebih cepat ke talian panggilan pilihan anda dalam sesuatu masa.

Kualiti video call pun tidak kurang hebatnya malah 10 kali lebih jelas!

Jangan tak tahu, perkhidmatan servis panggilan berkualiti tinggi VoLTE sepanjang masa ini, menggamit ribuan peminat YES untuk sentiasa menggunakan telekomonukasi ini.

Nak-nak lagi, VoLTE YES ni dianugerahkan sebagai “Most Innovative Voice Server” oleh Telecoms Asia Awards 2017.

Jadi kepada anda yang gemar muat naik gambar di media sosial dan sering berhubung dengan tersayang itu bolehlah beralih kepada rangkaian YES Konfem 4G, Konfem Unlimited!


“Sampaikan Setiap Hari Mimpi Kiamat” – Isteri Fad Bocey

Baru saja membuat keputusan untuk berhijab pada 19 Januari lalu, isteri kepada pelawak terkenal Fad Bocey, Nur Syahirah berkongsikan kisah penghijrahannya.

Menerusi Instagram, Syahirah atau lebih dikenali sebagai Sya memberitahu hampir setiap hari dia bermimpikan tentang hari kiamat dan satu demi satu ahli keluarganya meninggalkannya.

Ujarnya lagi, perkongsiannya itu bukan niat mahu menunjuk-nunjuk tetapi untuk berkongsikan sebab dirinya bertudung dan sebenarnya sudah lama dia berniat untuk memakai hijab.

“Bermula episod baru, tak la niat tulis untuk tunjuk baik tapi sekadar nak berkongsi. Sebenarnya niat dah lama dan dah lama saya kumpul tudung. Tapi biasala iman kita turun naik, kadang tengok orang cantiknya bertudung. Tapi bila pakai rasa macam tak yakin.

“MashaAllah bukan mudah istiqamah tu. Tapi satu masa tu hampir setiap hari, saya selalu dalam keadaan resah. Kalau kemana mana mesti otak pikir kalau eksiden mati macam mana. Sampaikan setiap hari mimpi kiamat. Mimpi family satu satu tinggalkan saya.

“Saya selalu cerita dengan Fad saya mimpi buruk tapi without no reaction from him saya jadi tertanya tanya kenapa rasa ni buatkan saya resah tak berhenti fikir. Sampai la satu hari tu saya dapat satu mimpi yang memang saya takut untuk terima. Saya mimpi saya mati tinggalkan anak-anak.

“Takut sangat walhal jalan yang Allah tulis kita kena redha terima semuanya. Lama saya cari apa sebenarnya yang Allah nak tunjukkan,” tulisnya.

Ujarnya lagi, bertudung bukan bermakna seseorang itu sudah cukup sempurna tetapi dengan berhijab ia akan membawa ke arah lebih baik.

Dalam pada itu, Sya memberitahu dia masih belajar dan belum sempurna menutup aurat. Sya juga meluahkan rasa syukur di atas kata-kata semangat yang berikan oleh mereka di luar sana dan meminta agar sentiasa mendoakannya untuk terus istiqamah dalam berhijab.